cyanic-selkie/wikianc huggingface dataset:
উৱেফা চেম্পিয়ন্‌ছ লীগ
ৰিয়েল মাদ্ৰিদে প্ৰথম পাঁচবাৰকে ধৰি মুঠ তেৰবাৰ খিতাপ জয় কৰি এই প্ৰতিযোগিতাৰ ইতিহাসত সবাতোকৈ সফল ক্লাবৰূপে চিহ্নিত হৈছে। মুঠ ১৩ বাৰ বিজয়ী হৈ স্পেনিছ ক্লাবসমূহে এই প্ৰতিযোগিতাত সৰ্বাধিক খিতাপ দখল কৰিছে। ২২টা বিভিন্ন ক্লাবে এই প্ৰতিযোগিতাৰ বিজয়ীৰ সন্মান লাভ কৰিছে আৰু ১২টা ক্লাবে একাধিকবাৰ এই সন্মান লাভ কৰিছে। ১৯৯২ চনত প্ৰতিযোগিতাখনৰ নাম আৰু ধৰণ সলনি কৰি দিয়াৰ পাছত কোনো এটা ক্লাবেই একেলেথাৰিয়ে বিজয়ীৰ খিতাপ লাভ কৰিব পৰা নাই। ১৯৯০ চনত শেষবাৰৰ কাৰণে এ. চি. মিলানে ডিফেণ্ডিং চেম্পিয়ন হৈ পুনৰ সেইবাৰ বিজয়ী হৈছিল।
ইতিহাস
অষ্ট্ৰ'-হাংগেৰীয়ান সাম্ৰাজ্যৰ ক্লাবসমূহৰ মাজত অনুষ্ঠিত হোৱা চেলেঞ্জ কাপ আছিল প্ৰথম পেন-ইউৰোপীয়ান ফুটবল প্ৰতিযোগিতা। চেলেঞ্জ কাপৰ অনুকৰণত ১৯২৭ চনত জেইদ এদিল্বিয়ে মিট্ৰ'পা কাপ নামৰ এক প্ৰতিযোগিতাৰ সৃষ্টি কৰে য'ত মধ্য-ইউৰোপীয় ক্লাবসমূহে অংশগ্ৰহণ কৰে। ১৯৩০ চনত ইউৰোপৰ ৰাষ্ট্ৰীয় চেম্পিয়নসমূহৰ কাৰণে প্ৰথমবাৰৰ বাবে কূপ দ্য নেচন্‌ছ (Nations Cup) নামেৰে এক প্ৰতিযোগিতাৰ আয়োজন কৰে ছুইজাৰলেণ্ডৰ ক্লাব ছাৰ্ৱেট্টিয়ে। জেনেভাত অনুষ্ঠিত এই প্ৰতিযোগিতাত ইউৰোপৰ দহটা ৰাষ্ট্ৰীয় চেম্পিয়ন ক্লাবে অংশগ্ৰহণ কৰে। হাংগেৰীৰ উজ্‌পেষ্টে এই প্ৰতিযোগিতাত বিজয়ীৰ সন্মান অৰ্জন কৰে। দক্ষিণ ইউৰোপীয় দেশসমূহে ১৯৪৯ চনত লেটিন কাপৰ সৃষ্টি কৰে। ১৯৪৮ চনত L'Équipe-ৰ সম্পাদক গেব্ৰিয়েল হেন’টে নিজৰ সাংবাদিকসকলৰ প্ৰতিবেদনৰপৰা কেম্পিয়’নেট’ ছুডামেৰিকান’ দ্য কেম্পিয়’নিছ (Campeonato Sudamericano de Campeones/ South American Championship of Champions) প্ৰতিযোগিতাৰ বৃহৎ সাফল্যৰ কথা গম পাই এখন সম্পূৰ্ণ মহাদেশজোৰা প্ৰতিযোগিতা সৃষ্টিৰ প্ৰস্তাৱ আগবঢ়ায়। ১৯৫০ৰ দশকত লাভ কৰা সাফল্যৰ ওপৰত ভিত্তি কৰি ইংলেণ্ডৰ সংবাদ মাধ্যমে ঊলৱাৰহেম্পটন ৱাণ্ডাৰাৰ্ছ (Wolverhampton Wanderers) দলক বিশ্ব-চেম্পিয়ন আখ্যা দিয়াৰ পাছত হেন’টে অৱশেষত উৱেফাক এনে এখন প্ৰতিযোগিতাৰ কাৰণে পতিয়ন নিয়াবলৈ সমৰ্থ হয়। ১৯৫৫ চনত পেৰিছত ইউৰোপীয়ান চেম্পিয়ন ক্লাব্‌ছ কাপ আৰম্ভ হয়।
১৯৫৫–১৯৬৫: আৰম্ভণি
ইউৰোপীয়ান কাপৰ প্ৰথম সংস্কৰণ অনুষ্ঠিত হয় ১৯৫৫-৫৬ চনত। ইয়াত ১৬টা দলে অংশগ্ৰহণ কৰে: মিলান (ইটালী), এ জি এফ আৰ্হাছ (ডেনমাৰ্ক), এণ্ডাৰলেক্ট (বেলজিয়াম), জুৰগাৰ্ডেন (ছুইডেন), গোৱাৰডিয়া ৱাৰ্ছজাৱা (পোলেণ্ড), হাইবাৰ্ণিয়ান (স্কটলেণ্ড), পাৰ্টিজান (যুগোশ্লাভিয়া), পি এছ ভি (নেদাৰলেণ্ড), ৰেপিড ৱাইন (অষ্ট্ৰিয়া), ৰিয়েল মাদ্ৰিদ (স্পেইন), ৰট-ৱেইছ ইছেন (পশ্চিম জাৰ্মানী), ছাৰব্ৰাকেন (ছাৰ), ছাৰ্ৱেট্টি (ছুইজাৰলেণ্ড), স্প’ৰ্টিং চি পি (পৰ্তুগাল), ষ্টে’ড দ্য ৰেইম্‌ছ (ফ্ৰান্স) আৰু ৱ’ৰ’ছ ল’ব’গ’ (হাংগেৰী)।  ১৯৫৫ চনৰ ৪ ছেপ্তেম্বৰ তাৰিখে স্প’ৰ্টিং চি পি আৰু পাৰ্টিজান দলৰ মাজত অনুষ্ঠিত ইউৰোপীয়ান কাপৰ প্ৰথমখন খেল ৩-৩ গ’লত অমীমাংসিত হৈ ৰয়।  ইউৰোপীয়ান কাপৰ ইতিহাসৰ প্ৰথমটো গ’ল দিয়ে স্প’ৰ্টিং চি পি দলৰ জোৱাও বেপ্টিষ্টা মাৰ্টিন্সে।  প্ৰথম বৰ্ষৰ চূড়ান্ত খেলখন অনুষ্ঠিত হয় পাৰ্ক দ্য প্ৰিন্সেছত ষ্টে’ড ৰেইম্‌ছ আৰু ৰিয়েল মাদ্ৰিদৰ মাজত।  স্পেনিছ দল ৰিয়েল মাদ্ৰিদে প্ৰথমে পিছ পৰি ৰোৱাৰ পাছতো হেক্টৰ ৰিয়া (২ গ’ল), এলফ্ৰেড’ ডি ষ্টেফান’ আৰু মাৰ্কুইট’ছৰ গ’লৰ সহায়ত ৪-৩ ব্যৱধানত বিজয় সাব্যস্ত কৰে।
দ্বিতীয় বৰ্ষতো ৰিয়েল মাদ্ৰিদে ঘৰুৱা ষ্টেডিয়াম ছেণ্টিয়াগ’ বাৰ্ণাবিউত ফিঅ’ৰেণ্টিনাৰ বিপক্ষে বিজয়ী হৈ তেওঁলোকৰ খিতাপ অক্ষুণ্ণ ৰাখে। গ’লশূন্য প্ৰথম হাফৰ পাছত ৰিয়েল মাদ্ৰিদে ছয় মিনিটত দুটাকৈ গ’ল কৰি ইটালীয়ান দলটোক পৰাস্ত কৰে।   ১৯৫৭-৫৮ চনত মিলানে দুবাৰকৈ ৰিয়েলতকৈ আগবাঢ়ি থকাৰ পাছতো ৰিয়েল মাদ্ৰিদে খেলখন ড্ৰ কৰিবলৈ সমৰ্থ হয়।  হে’জেল ষ্টেডিয়ামত অনুষ্ঠিত হোৱা ফাইনেল খেলৰ অতিৰিক্ত সময়ত (এক্সট্ৰা টাইম) ফ্ৰেন্সিস্ক’ গেণ্ট’ই বিজয়ী গ’ল কৰাত ৰিয়েল মাদ্ৰিদে ক্ৰমাগতভাৱে তৃতীয়বাৰলৈ এই প্ৰতিযোগিতাৰ বিজয়ীৰ সন্মান অৰ্জন কৰে।   চতুৰ্থ বৰ্ষৰ ফাইনেলত প্ৰথম বৰ্ষৰ ফাইনেলৰ পুনৰাবৃত্তি হয় আৰু ৰিয়েল মাদ্ৰিদে নেকাৰষ্টেডিয়নত ষ্টে’ড ৰেইমছক সহজে ২-০ ব্যৱধানত পৰাজিত কৰে।  পশ্চিম জাৰ্মানীৰ ক্লাব এইণ্ট্ৰেক্ট ফ্ৰাংকফুৰ্ট ইউৰোপীয়ান কাপৰ ফাইনেলত উপনীত হোৱা প্ৰথম অ-লেটিন দল হিচাপে পৰিগণিত হয়।  ১৯৫৯-৬০ চনৰ ফাইনেলত হেম্পডেন পাৰ্কত ফেৰেংক পুস্কাছৰ চাৰি গ’ল আৰু এলফ্ৰেড’ ডি ষ্টেফান’ৰ হেট্ৰিকৰ সহায়ত ৰিয়েল মাদ্ৰিদে এইণ্ট্ৰেক্ট ফ্ৰাংকফুৰ্টক ৭-৩ ব্যৱধানত পৰাজিত কৰে।   ই ৰিয়েল মাদ্ৰিদৰ একেৰাহে পঞ্চমটো বিজয় খিতাপ আছিল, আৰু এই অভিলেখ বৰ্তমানলৈকে অক্ষুণ্ণ হৈ আছে।
১৯৬০-৬১ বৰ্ষত বাৰ্চিলোনাৰ হাতত কোৱাৰ্টাৰ ফাইনেলত পৰাস্ত হোৱাত ৰিয়েল মাদ্ৰিদৰ আধিপত্যৰ অন্ত পৰে। অৱশ্যে বাৰ্চিলোনা নিজেও পৰ্তুগীজ দল বেনফিকাৰ হাতত ৱাংকড’ৰ্ফ ষ্টেডিয়ামত অনুষ্ঠিত ফাইনেলত ৩-২ ব্যৱধানত পৰাজয়বৰণ কৰে।  ১৯৬১-৬২ বৰ্ষত আমষ্টাৰডামৰ অলিম্পিক ষ্টেডিয়ামত অনুষ্ঠিত ফাইনেলত ৰিয়েল মাদ্ৰিদক ৫-৩ ব্যৱধানত পৰাজিত কৰি বেনফিকাই একেৰাহে দ্বিতীয়বাৰলৈ এই খিতাপ অৰ্জন কৰে।  ১৯৬২-৬৩ বৰ্ষত বেনফিকাই পুনৰ ফাইনেলত প্ৰৱেশ কৰে যদিও ৱিম্বলী ষ্টেডিয়ামত জ’ছে আল্টাফিনিৰ ২ গ’লৰ সহায়ত মিলান বিজয়ী হয়।   ১৯৬৩-৬৪ বৰ্ষৰ ফাইনেলত আৰ্ণ্‌ষ্ট-হেপেল-ষ্টেডিয়নত ইণ্টাৰনেজিঅ’নেলে ৰিয়েল মাদ্ৰিদক ৩-১ ব্যৱধানত পৰাজিত কৰে।   ১৯৬৪-৬৫ বৰ্ষৰ ফাইনেলত ইণ্টাৰনেজিঅ’নেলে ঘৰুৱা খেলপথাৰ ছেন ছিৰ’ত বেনফিকাক ১-০ ব্যৱধানত পৰাস্ত কৰাত এই খিতাপ একেৰাহে তৃতীয়বাৰলৈ মিলান চহৰতে থাকে।
বাহ্যিক সংযোগ
শ্ৰেণী:ফুটবল শ্ৰেণী:ক্ৰীড়া সমাৰোহ
বৰপেটা (লোকসভা সমষ্টি)
বৰপেটা লোকসভা সমষ্টি (Barpeta Lok Sabha constituency) অসমৰ ১৪টা লোক সভা সমষ্টিৰ ভিতৰত এটা।
বিধানসভাৰ সমষ্টিসমূহ
লোকসভা সমষ্টিত তলত উল্লেখিত বিধান সভা সমষ্টিসমূহ আছে
তথ্য সংগ্ৰহ
শ্ৰেণী:অসমৰ লোক সভাৰ সমষ্টি শ্ৰেণী:বৰপেটা জিলা
দিনকণা
দিনকণা (Indian Nightjar, বৈজ্ঞানিক নাম-Caprimulgus asiaticus) এবিধ সৰু আকাৰৰ নিশাচৰ চৰাইৰ প্ৰজাতি৷ ই প্ৰধানত: দক্ষিণ-পূব এছিয়াৰ মুকলি অঞ্চলত প্ৰজনন কৰে৷ ই গধূলি আৰু পুৱতি নিশা ক্লিক ক্লিক ধৰণে শেষলৈ চুটি আৰু অধিক খৰ কৈ মাত মাতে৷ এই মাতটো সাধাৰণতে বৰফাবৃত হ্ৰদ এটাত শিল এটা পৰিলে হোৱা শব্দৰ দৰে শুনা যায়৷
বিৱৰণ
ই সুৰ্য্য অস্ত যোৱাৰ পিছত নীৰৱে উৰে৷ দিনৰ ভাগত ই মাটিত পৰি থাকে৷ ইয়াৰ দেহৰ বৰণ আৰু বাহ্যিক গঠনে ইয়াক পৰিৱেশৰ লগত মিলি নিজকে লুকুৱাই ৰাখিবলৈ সহায় কৰে৷
টেক্স'নমি
দিনকণাৰ গোটসমূহৰ ভিতৰত উত্তৰ-পশ্চিম ভাৰতৰ চৰাইসমূহৰ ৰং শেঁতা হোৱা দেখা যায়৷ শ্ৰীলংকাৰ চৰাইসমূহক eidos আখ্যা দিয়া হয় আৰু ইহঁতৰ বৰণ গাঢ় মটিয়া হোৱা দেখা যায়৷
খাদ্য
দিনকণাই নিশাৰ ভাগত বাটত জিৰণি লয়, কেতিয়াবা বাটৰ বিদ্যুতবাতিৰ প্ৰতি আকৰ্ষিত হৈ কাষ চপা পোক-পতংগ ধৰি খায়৷ ইহঁতৰ জিলিকি থক চকু দুটাৰ বাবে বাটেদি যোৱা গাড়ী-মটৰৰ হেডলাইটৰ পোহৰত দেখা পাবলৈ সুবিধা হয়৷ অৱশ্যে গাড়ী-মটৰৰ তীব্ৰ পোহৰত নেদেখা হৈ বহুতো দিনকণা চৰাইৰ গাড়ীৰ আগত পৰি মৃত্যু হোৱাৰো তথ্য পোৱা যায়৷
প্ৰজনন
দিনকণাই সাধাৰণতে ফেব্ৰুৱাৰীৰ পৰা চেপ্টেম্বৰ মাহত প্ৰজনন কৰে৷ ই বাহ নাসাজে৷ উদং মাটিতে ই দুটা গুলপীয়া কণী পাৰে৷ মাকে কাষতে কণী দুটা ৰখি থাকে৷ নতুনকৈ জন্মা পোৱালিৰ গাৰ ওপৰ অংশ মটিয়া আৰু তল অংশ মাখন বৰণৰ পাখিৰে ঢাক খাই থাকে৷ জন্মোতেই ইয়াৰ চকু মেল খাই থাকে আৰু ইহঁতে সৰুকৈ মাতো উলিয়াব পাৰে৷
বাহ্যিক সংযোগ
শ্ৰেণী:দিনকণা
নগাঁও (লোকসভা সমষ্টি)
নগাঁও লোকসভা সমষ্টি (Nowgong Lok Sabha constituency) অসমৰ ১৪টা লোক সভা সমষ্টিৰ ভিতৰত এটা।
বিধানসভাৰ সমষ্টিসমূহ
নগাঁও লোকসভা সমষ্টিত তলত উল্লেখিত বিধান সভা সমষ্টিসমূহ আছে :
তথ্য সংগ্ৰহ
শ্ৰেণী:অসমৰ লোক সভাৰ সমষ্টি শ্ৰেণী:নগাঁও জিলা
কাৰ্তিক
কাৰ্তিক হিন্দুসকলৰ যুদ্ধদেৱতা। তেওঁ শিৱ আৰু পাৰ্বতীৰ কনিষ্ঠ সন্তান। কাৰ্তিক বৈদিক দেৱতা নহয়; তেওঁ পৌৰাণিক দেৱতা। প্ৰাচীন ভাৰতত সকলোতে কাৰ্তিক পূজা প্ৰচলিত আছিল। উত্তৰ ভাৰতত এওঁ এজন প্ৰাচীন দেৱতা ৰূপে পৰিগণিত। অন্যান্য হিন্দু দেৱদেৱীৰ দৰে কাৰ্তিককো একাধিক নামেৰে অভিহিত কৰা হয়। ইয়াৰে কিছুমান নাম তলত উল্লেখ কৰা হ’ল- ইয়াৰ উপৰিও দুৰ্গাপূজাৰ সময়তো কাৰ্তিকৰ পূজা কৰা হয়। ভাৰতৰ অনান্য অঞ্চলৰ তুলনাত দক্ষিণ ভাৰতত কাৰ্তিকৰ পূজা অধিক জনপ্ৰিয়। তামিল আৰু মালয়ালম ভাষাত কাৰ্তিকক মুৰুগান বা ময়ূৰী কন্দস্বামী (তামিল:முருகன், মালয়ালম:മുരുകന്‍) নামত আৰু কন্নড় আৰু তেলুগু ভাষাত তেওঁক সুব্ৰহ্মণ্যম (কন্নড়:ಸುಬ್ರಹ್ಮಣ್ಯ, তেলুগু:సుబ్రమణ్య స్వామి‍) নামে পৰিচিত। তামিল বিশ্বাস অনুযায়ী মুৰুগান তামিলদেশৰ (তামিলনাড়ু) ৰক্ষাকৰ্তা। দক্ষিণ ভাৰত, ছিঙ্গাপুৰ, শ্ৰীলঙ্কা, মালয়েছিয়া আৰু মৰিছাছ – যিবোৰত তামিল জাতিগোষ্ঠীৰ প্ৰভাৱ বিদ্যমান তাতেই মুৰুগানৰ পূজা প্ৰচলিত হৈ আহিছে। শ্ৰীলঙ্কাৰ দক্ষিণাংশত কাৰ্তিকৰ উদ্দেশ্যে উৎসৰ্গিত কথাৰাগম (সিংহলী ভাষাত "কথাৰাগম দেৱালয়") মন্দিৰত হিন্দু আৰু বৌদ্ধ উভয় সম্প্ৰদায়ৰ মানুহেই শ্ৰদ্ধা নিবেদন কৰে।
সম্পৰ্কীয় প্ৰবন্ধ
শ্ৰেণী:হিন্দু দেৱতা শ্ৰেণী:পোখালি (ধৰ্ম)
পৰঘুমা
পৰঘুমা (Green Imperial Pigeon, বৈজ্ঞানিক নাম-Ducula aenea) কপৌ গোটৰ এবিধ চৰাইৰ প্ৰজাতি। ই বিষুৱীয় দক্ষিণ এছিয়াত ভাৰতৰ পৰা ইণ্ডোনেছিয়া পৰ্যন্ত বহুলভাৱে বিস্তৃত হৈ থকা চৰাইৰ প্ৰজাতি।
বিতৰণ
পৰঘুমা সমগ্ৰ বিশ্বতে বহুলভাৱে বিস্তৃত চৰাইৰ প্ৰজাতি। ইয়াক প্ৰধানকৈ বাংলাদেশ, ভূটান, ব্ৰুনেই, কম্বোডিয়া, চীন, ভাৰত, ইণ্ডোনেছিয়া, মালয়েছিয়া, চিংগাপুৰ, ম্যানমাৰ, ফিলিপাইনছ, শ্ৰীলংকা, থাইলেণ্ড, ভিয়েটনাম আদিত দেখা পোৱা যায়।
আচৰণ
এই চৰাইবিধে উদ্ভিদজাত সামগ্ৰী খাই জীয়াই থাকে। ইয়াৰ উৰণ দ্ৰুত। ই গছত গছৰ ঠানি আদিৰ বাহ সাজি এটা মাত্ৰ বগা কণী পাৰে। ইহঁ‌তে সৰু সৰু জাক গঠন কৰিব পাৰে।
খাদ্য
পৰঘুমাই সাধাৰণতে গছৰ ওপৰ অংশ (tree canopy)ৰ পৰা পাত আদি খায়। ইহঁতে সৰু সৰু গোটত চৰে। ইয়াৰ মাতটো গভীৰ আৰু অনুনাদীয় (resonant)।
বাহ্যিক সংযোগ
শ্ৰেণী:পাৰ শ্ৰেণী:জীৱবিজ্ঞান
চুম্বক
চুম্বক (গ্ৰীকৰ পৰা μαγνήτις λίθος magnḗtis líthos, "মেগনেছিয়া শিল") হৈছে এবিধ পদাৰ্থ যি চুম্বকীয় ক্ষেত্ৰ ক্ষেত্ৰ সৃষ্টি কৰিব পাৰে। এই চুম্বকীয় ক্ষেত্ৰ অদৃশ্য যদিও চুম্বকৰ এটা তাৎপৰ্যপূৰ্ণ বৈশিষ্টৰ বাবে দায়বদ্ধ, এই শক্তিৰ বাবে চুম্বকে অন্য পদাৰ্থ যেনে লো, নিকেল,ক'বাল্ট ইত্যাদি আকৰ্ষণ আৰু অন্য চুম্বকক বিকৰ্ষণ কৰিব পাৰে।
ইতিহাস
অতীজৰ মানুহসকলে চুম্বকীয় শক্তিৰ বিষয়ে চুম্বকশিলা(lodestone)ৰপৰা শিকিছিল। চুম্বকশিলা হৈছে লোৰ আকৰ। ই প্ৰাকৃতিক ভাৱে উৎপন্ন হোৱা চুম্বক, যি লোৰ টুকুৰা আকৰ্ষণ কৰে। গ্ৰীক ভাষাত "চুম্বক"ৰ অৰ্থ হৈছে "মেগনেছিয়াৰ পৰা পোৱা শিল", পুৰণি গ্ৰীচৰ এটি ভাগ য'ত চুম্বকশিলা পোৱা গৈছিল। চুম্বকশিলা বিলাক ওলোমাই ৰাখি চুম্বকীয় কম্পাচৰ উদ্ভাৱন কৰা হৈছিল। প্ৰায় ২৫০০ বছৰ মানৰ আগতেই গ্ৰীচ, চীন আৰু ভাৰতবৰ্ষত চুম্বকৰ ব্যৱহাৰৰ চিন পোৱা গৈছে।
১২শৰপৰা ১৩শ শতিকাৰ ভিতৰত চীন, ইউৰোপ আৰু অন্য ঠাইত জাহাজৰ গতিপথ নিৰ্দেশন কৰিবলৈ চুম্বকীয় কম্পাচৰ ব্যৱহাৰ হৈছিল।
চুম্বকৰ মেৰু
আমাৰ সুবিধা অনুসৰি চুম্বকৰ দুটা মেৰু আছে বুলি ধৰা হয়: উত্তৰ মেৰু আৰু দক্ষিণ মেৰু। এই মেৰু দুটাৰ সহায়ত চুম্বকৰ দুয়োটা বিপৰীত কাষকহে বুজোৱা হয়। যদি এটুকুৰা চুম্বক ভাঙি উত্তৰ মেৰু আৰু দক্ষিণ মেৰুক পৃথক কৰিবলৈ চেষ্টা কৰা হয়, তেতিয়া আমি পুনৰ দুটুকুৰা চুম্বকহে পাম। এই দুটুকুৰা চুম্বকত দুয়োটা মেৰু থাকিব।
বাহ্যিক সংযোগ
শ্ৰেণী:পোখালি (পদাৰ্থ বিজ্ঞান) শ্ৰেণী:চুম্বকত্ব‎
হাইকু
thumb হাইকু (俳句 haikai verse?) এবিধ অতি চুটি কবিতা। জাপানত এই কবিতাৰ প্ৰথমে প্ৰচলন হৈছিল। হাইকু কবিতাৰ তিনিটা প্ৰধান বৈশিষ্ট্য হৈছে:
আধুনিক জাপানী হাইকু সমূহত ১৭ মাত্ৰাৰ নিয়মটো সদায়ে মানি চলা নহয়। প্ৰকৃতিৰ উল্লেখো সদায়ে নহয়। কিন্তু দুটা ভিন্ন চিত্ৰকল্পৰ উপস্থাপনৰ ৰীতি এতিয়াও মানি চলা হয়। অতি সম্প্ৰতি চিত্ৰকল্পবিলাক সাধাৰণতে দেখি থকা ঘটনা বা দৃশ্য হ'ব লাগে বুলি কোৱা হৈছে।
জাপানত হাইকু সমূহক ওপৰৰপৰা তললৈ লিখা হয়। ইংৰাজী বা অন্য ভাষাত ইয়াক তিনিটা শাৰী হিচাপে লিখা হয়।
হাইকুক আগতে হক্কু (hokku) বুলি কোৱা হৈছিল। হাইকু নামকৰণ প্ৰথমে কৰিছিল উনবিংশ শতাব্দীত মাশ্বাওকা শ্বিকিয়ে।
উদাহৰণ
জাপানী ভাষাত:
মাত্ৰা হিচাপে বিভাজিত:
ইংৰাজী অনুবাদ (২০)
অসমীয়া অনুবাদ
অইন ভাষাত হাইকু
হাইকু জাপানৰ বাহিৰেও বৰ্তমান অন্যান্য ভাষাটো ৰচনা কৰা হয়। মূ ল জাপানী ভাষাৰ শব্দ-বিন্যাসৰ নিয়মবিলাক অইন ভাষাত কঠোৰ ভাৱে মানি চলাটো সম্ভৱ নহয়। কিন্তু প্ৰকৃতিৰ উল্লেখ আৰু ভিন্ন চিত্ৰকল্পৰ উপস্থাপনৰ ৰীতি মানি চলা হয়।
অসমীয়া ভাষাত হাইকু
জয়ন্তী চুতীয়াই 'বাছ'ৰ হাইকু ভ্ৰমণ' নাম দি মাৎছুয়ো বাছ'ৰ 'হাইকু ভ্ৰমণ' কিতাপখন অসমীয়ালৈ অনুবাদ কৰিছে। অৱশ্যে কিতাপখন গদ্য আৰু কবিতাৰ সংমিশ্ৰণ। এই কিতাপখনত হাইকুৰ বাহিৰে অন্যান্য আংগিকৰো কবিতা আছে।
তথ্য উৎস
শ্ৰেণী:কবিতা শ্ৰেণী:সাহিত্য
দ্য স্কাই ইজ ফলিং (২০০১ উপন্যাস)
দ্য স্কাই ইজ ফলিং (The Sky Is Falling) হ'ল ২০০১ চনত আমেৰিকান সাহিত্যিক ছিডনী শ্বেলডনৰ দ্বাৰা ৰচিত এক উপন্যাস।
কাহিনীৰ সাৰাংশ
যদি আমেৰিকাত এক ৰাজপৰিয়াল থাকিলহেতেন তেন্তে নিশ্চয়কৈ সেয়া ৱিনথ্ৰপ পৰিয়াল হ'লহেতেন। জনসেৱা,প্ৰচূৰ দান বৰঙনি আৰু গ্লেমাৰসম্পন্ন জীৱন যাপন আদিৰ জৰিয়তে গোটেই বিশ্বজুৰি জনপ্ৰিয়তা অৰ্জন কৰা ৱিনথ্ৰপ সকল প্ৰায় ভগৱানৰ শাৰীত পৰিছিল। কিন্তু এবছৰৰ ভিতৰতে টেইলৰ ৱিনথ্ৰপ,তেওঁৰ পত্নী,জীয়ৰী আৰু দুই পুত্ৰই কিছুমান "দুৰ্ঘটনা"ত মৃত্যু বৰণ কৰে। ৱাছিংটন টিভি নেটৱৰ্কৰ আকৰ্ষণীয় যুৱ আঁত ধৰোতা ডেনা ইভান্সে ইয়াত কিবা গূঢ় ৰহস্য লুকাই থকা বুলি অনুভৱ কৰে আৰু ৰহস্যৰ সন্ধানত নামি পৰে। আমেৰিকান উচ্চ বিষয়া ৰজাৰ হাডচনে তাইক সহায় কৰে। হত্যাকাৰীৰ সন্ধানত ডেনাই ফ্ৰান্স,ৰাছিয়া ইটালী আদি অনেক দেশলৈ যাবলগীয়া হয়। আৰু ক্ৰমে ক্ৰমে তাই অধিক ৰহস্যৰ মাজলৈ সোমাই যায়। এক ভয়াল নিগনি মেকুৰীৰ খেলৰ মাজত ডেনা বন্দী হয় যাক মৃত্যুৱে পলে পলে অনুসৰণ কৰি থাকে। অৱশেষত ডেনাই হত্যাৰ কাৰণ বিচাৰি পায়। ৰাছিয়াৰ পৰা চোৰাং প্লুটনিয়ামৰ বিক্ৰী সন্দৰ্ভতেই টেইলৰ ৱিনথ্ৰপৰ এক সংগীয়ে তেওঁক সবংশে ধ্বংস কৰে। কিন্তু ডেনাই এই সংগীৰ নাম জনাৰ আগতেই তাইৰ ওপৰত কেইবাটাও প্ৰাণঘাতী আক্ৰমণ হয়। তেতিয়া তাই ৰজাৰ হাডচনৰ সহায় বিচাৰে। কিন্তু  ঘটনাক্ৰমত ওলাই পৰে যে হাডচনেই সেই সংগী আৰু তেৱেই ডেনাক হত্যাৰ চেষ্টা চলাইছিল। অৱশেষত ডেনাই সকলো ফাদিল কৰিবলৈ সক্ষম হয় আৰু পলাবলৈ কৰা এক চেষ্টাত  হাডচন পৰিয়াল মৃত্যুমুখত পৰে। শ্বাসৰূদ্ধকাৰী এই অভিযানৰ অন্তত ডেনাই জেফ আৰু তুলি লোৱা সন্তান কেমলৰ সৈতে সুখত থাকে।
গ্ৰন্থালোচনা
মাউথশ্বাটে ইয়াক পাঁচটা তৰাৰ ভিতৰত চাৰিটা দি কৈছে "এখন উপভোগ্য ৰহস্য উপন্যাসৰ আটাইকেইটা উপাদানেই ইয়াত আছে-এক নিখুঁট পটভূমি,ৰহস্যময় চৰিত্ৰ,সঠিক গতি,বিশ্বাসযোগ্য যুক্তি আৰু এক পৰিপূৰক সামৰণি।" গুডৰীড ডট কমে ইয়াক ৫টাৰ ভিতৰত ৩.৪টা তৰা দিয়ে। তাত ভেৰোণিকা ছিংগলটোনে কয় "তুমি যদি এক দ্ৰুতগতিৰ ৰহস্য উপন্যাস ভাল পোৱা তেন্তে ইয়াক পঢ়া উচিত"।
তথ্য সংগ্ৰহ
শ্ৰেণী:ইংৰাজী গ্ৰন্থ শ্ৰেণী:আমেৰিকান উপন্যাস
বৰগীত
অসমৰ নৱ-বৈষ্ণৱ ধৰ্মৰ হোতা মহাপুৰুষ শ্ৰীমন্ত শংকৰদেৱ আৰু মহাপুৰুষ শ্ৰী শ্ৰী মাধৱদেৱৰ দ্বাৰা ৰচিত, উচ্চ আধ্যাত্মিক ভাবপূৰ্ণ, নিৰ্দিষ্ট ৰাগ-তাল বিশিষ্ট, এক বিশেষ শৈলীৰে গোৱা গীতসমূহকেই বৰগীত (Borgeet) বোলা হয়। বৰগীতসমূহ শ্ৰীকৃষ্ণৰ ভক্তিৰ ব্যাখ্যাৰে ব্ৰজাৱলী ভাষা (ব্ৰজবুলি)ত ৰচিত। মহাপুৰুষ দুজনাই তেওঁলোকে ৰচনা কৰা গীত সমূহক বৰগীত হিচাপে নামকৰণ কৰা নাছিল। পৰৱৰ্তী কালত ভকতসকলেহে শংকৰ-মাধৱে ৰচনা কৰা মহত্বপূৰ্ণ গীতসমূহক শ্ৰেষ্ঠত্বসূচক 'বৰ' বিশেষণটো লগাই "বৰগীত" হিচাপে নামকৰণ কৰিছিল । বাণীকান্ত কাকতিয়ে ইংৰাজীত বৰগীতক noble numbers, কালিৰাম মেধিয়ে great songs বা songs celestial আৰু দেৱেন্দ্ৰনাথ বেজবৰুৱাই holy songs আখ্যা দিছে।
বিষয়বস্তু
বালগোপালৰ বিভিন্ন প্ৰকাৰৰ শিশু লীলা, যেনে দুষ্টালি, খেল-ধেমালি, চৌৰ্য্য-চাতুৰি, ভেম-পেচ, গোপ কৃষ্ণৰ গোপী লীলা (যেনে - গোপীৰ লগত কৰা বিভিন্ন ক্ৰিয়া-নৃত্যাদিৰ মনোজ্ঞ আৰু আমোদজনক চিত্ৰ) গোপিনীৰ বিৰহ আৰু কৃষ্ণ প্ৰেমৰ ব্যাকুলতা, উদ্ধৱৰ বান্ধৱ কৃষ্ণৰ প্ৰতি থকা প্ৰেম আৰু ভক্তি, কৃষ্ণ-বিহীন বৃন্দাবনৰ অন্ধকাৰ চিত্ৰও গীতত অংকিত হৈছে। আন শ্ৰেণীৰ বৈষ্ণৱ সাহিত্যৰ ঐহিক ভাৱ বা চঞ্চল ভাৱ বৰগীতত নাই।
কোনো কোনো বৰগীতত মানৱ জীৱনৰ নশ্বৰতা, ধন-জন, ৰূপ-যৌৱনৰ অস্থায়িত্ব, কাম-ক্ৰোধাদি ৰিপুবোৰৰ দৌৰাত্ম আনহাতে ভক্তিৰ মাহাত্ম্য, মুক্তিৰ বাবে ভক্তৰ ভগৱানৰ চৰণত আত্মসমৰ্পণ আদি পাৰমাৰ্থিক তত্ত্বও বৰ্ণিত হৈছে।
ৰচনাকাল
মহাপুৰুষ শ্ৰীমন্ত শংকৰদেৱ ৰচনা কৰা প্ৰথমটো বৰগীত মন মেৰি ৰাম চৰণহি লাগুৰ ৰচনা কাল প্ৰায় ১৫১৫ খৃঃ। সেয়া আছিল গুৰুজনাৰ প্ৰথম তীৰ্থ ভ্ৰমণৰ সময়। ধনশ্ৰী ৰাগ ভিত্তিক এই গীতৰ ৰচনাৰ স্থান বদৰিকাশ্ৰম বুলি অনুমেয়। বদৰিকা আশ্ৰমত গুৰুজন থাকোঁতে ঘটা এটা ঘটনাৰ উল্লেখ গুৰু চৰিতত পোৱা যায়। “…গৈ বদৰিকাশ্ৰমে উঠি উদ্ধৱক দৰশন হৈছেগৈ। তাত দক্ষিণ বাহুত বাঢ়িছে মাংস। সৰ্ব্বজয় আতৈ বোলে, কিবা হব হে। গুৰু বোলে আমাৰ সখা ইষ্ট এজন পুৰুষ মাধৱ নামে জন্মিছে।” …ইয়াৰ পৰা এইটো অনুমেয় যে গুৰুজনাৰ প্ৰথম বৰগীত ৰচনাৰ কাল, মাধৱ পুৰুষৰ জন্মৰ প্ৰায় সমসাময়িক।
সংগীত শৈলী
মহাপুৰুষ দুজনাৰ দ্বাৰা ৰচিত এই ভক্তি গীতসমূহ ভাৰতীয় শাস্ত্ৰীয় সংগীতৰ অসমত প্ৰচলিত এটা স্বকীয় ধাৰা। ভাৰতৰ আন শাস্ত্ৰীয় সংগীতৰ দৰেই এই গীতসমূহ, কেদাৰ, ধনশ্ৰী, সিন্ধুৰা আদি বিভিন্ন ৰাগ ভিত্তিক। কোনো বাদ্যযন্ত্ৰৰ আৱশ্যক নহ'লেও সাধাৰণতে এই গীতসমূহৰ পৰিৱেশনত খোল, তাল আৰু বাঁহীৰ প্ৰয়োগ কৰা হয়।
শংকৰদেৱৰ 'ষড়ছন্দৰ গীত' বোলা তিনিটা গীতৰ বাহিৰে বাকীবোৰ বৰগীতত তালৰ উল্লেখ নাই। বৰগীতত সাধাৰণতে ৰাগহে নিৰ্দ্দিষ্ট কৰি বন্ধা থাকে, তালৰ নাম উল্লেখ কৰা নহয়। মাত্ৰ শংকৰদেৱ বিৰচিত তিনিটি গীতৰ প্ৰত্যেকটি গীততে তাল ধৰি দিয়া আছে। এই গীতকেইটিকে ‘ষড়ছন্দৰ গীত’ বোলা হয়। এই গীতকেইটি ভূপালী, ধনশ্ৰী আৰু অহিৰ ৰাগৰ। প্ৰত্যেকটি গীততে তিনিটাকৈ খণ্ড পোৱা যায় আৰু প্ৰত্যেকটো খণ্ডই ভাব আৰু গঠনৰ ফালৰ পৰা একো একোটা স্বতন্ত্ৰ গীত। প্ৰত্যেকটো খণ্ডই ধ্ৰুৱক আৰু পদেৰে গঠিত; কিন্তু গীতৰ একেবাৰে শেষ খণ্ডটোৰ শেষতহে ভণিতা দিয়া হৈছে। গীতকেইটিৰ প্ৰথমৰ খণ্ডকেইটাত অন্যান্য বৰগীতৰ দৰে তাল নিৰ্দ্দিষ্ট কৰি দিয়া নাই, পিচৰ অংশ দুটাতহে তাল নিৰ্দ্দিষ্ট কৰি দিয়া হৈছে। ভূপালী ৰাগৰ গীত দুটিত চুটা আৰু খৰমান তাল, ধনশ্ৰী ৰাগৰ গীত দুটিত পৰিতাল আৰু একতালি, অহিৰ ৰাগৰ গীত দুটিত যতিমান আৰু মানচোক ব্যৱহাৰ কৰা হৈছে। গীতসমূহৰ বিষয়বস্তু গোপী-কৃষ্ণৰ বিৰহ। ষড়ছন্দৰ গীতকেইটি গোৱাৰ পৰ আৰু উপলক্ষ্যও বেলেগ।
বৈশিষ্ট্য
আন বৈষ্ণৱ সাহিত্যিকৰ গীত বা গুৰু দুজনাৰে আন কিছুমান গীতক বৰগীত বুলি ধৰা নহয়। ড॰ মহেশ্বৰ নেওগে বৰগীতৰ এই বৈশিষ্ট্যসমূহ এনেদৰে আঙুলিয়াই দিছে:
বাহ্যিক সংযোগ
শ্ৰেণী:অসমৰ সংগীত শ্ৰেণী:নৱবৈষ্ণৱ ধৰ্ম
ক্ষেত্ৰীয় গ্ৰামীণ বেংক
ক্ষেত্ৰীয় গ্ৰামীণ বেংক (Regional Rural Bank) ভাৰতবৰ্ষৰ একপ্ৰকাৰৰ বেংক ব্যৱস্থা। ১৯৭৬ চনৰ ক্ষেত্ৰীয় গ্ৰামীণ বেংক আইনৰ অধীনত ক্ষেত্ৰীয় গ্ৰামীণ বেংক বা আঞ্চলিক গাঁৱলীয়া বেঙ্ক স্থাপনৰ প্ৰক্ৰিয়া আৰম্ভ হয়। এখন বা একাধীক প্ৰশাসনীক জিলা এলেকাৰ, সামগ্ৰীক ভাবে একেধৰণৰ অৰ্থনৈতিক বাতাবৰণৰ অঞ্চল একোটাক লৈ একো একোটা ক্ষেত্ৰীয় গ্ৰামীণ বেংক বা আঞ্চলিক গাঁৱলীয়া বেঙ্ক স্থাপন কৰা হয়। অঞ্চলটোৰ অগ্ৰণী বেংক (Lead Bank) ৰ পোষকতাত স্থাপন কৰা ক্ষেত্ৰীয় গ্ৰামীণ বেংক বা আঞ্চলিক গাঁৱলীয়া বেঙ্কবিলাকৰ মূলধন গঠনত কেন্দ্ৰীয় চৰকাৰ ৫০%, ৰাজ্য চৰকাৰৰ ১৫% আৰু পোষক বেঙ্কৰ ৩৫% অংশ থাকে। প্ৰাথমিক ভাবে প্ৰসাশনীয় দিশতো পোষক বেঙ্কটোৱে পৰিচালনা কৰিছিল যদিও পাচলৈ স্বায়ত্ত্বশাসিত হয়।
ইতিহাস
১৯৬৯ চনত ভাৰতবৰ্ষত বেঙ্ক শিল্প ৰাষ্ট্ৰীয়কৰণ হয়। পূৰ্বতে সকলো বেঙ্ক বেচৰকাৰী তথা ব্যক্তিগত খণ্ডৰ আছিল। ব্যৱসায়িক দিশৰ অগ্ৰাধীকাৰৰ দৃষ্টিভংগীও লাভকেন্দ্ৰীক আছিল। দেশৰ সমগ্ৰ অৰ্থনীতিয়েই গ্ৰাম্য তথা কৃষিভিত্তিক হোৱাৰ স্বৰ্ত্তেও, গ্ৰাম্য অৰ্থনীতিৰ ক্ষেত্ৰখন অসংগঠিত হোৱাৰ বাবে বিপদ সংকুল তথা অনিশ্চিত। ফলত সদ্য ৰাষ্টায়ত্ত বেঙ্ক সমূহ গ্ৰাম্যক্ষেত্ৰলৈ, ফলপ্ৰসূ ভাবে যাবলৈ মানসিকভাবে বৰ আগ্ৰহী নাছিল। ইফালে চৰকাৰ হাতত ব্যাপক গ্ৰাম্য উণ্ণয়ণ আঁচনি। এনে পৰিপেক্ষিতত কেৱল গাৱঁকেই কাৰ্যক্ষেত্ৰ হিচাবে লৈ ১৯৭৬ চনৰ ক্ষেত্ৰীয় গ্ৰামীণ বেংক আইনৰ অধীনত ক্ষেত্ৰীয় গ্ৰামীণ বেংক বা আঞ্চলিক গাঁৱলীয়া বেঙ্ক স্থাপনৰ প্ৰক্ৰিয়া আৰম্ভ হয়।
তথ্য সংগ্ৰহ
শ্ৰেণী:বেংকিং শ্ৰেণী:ভাৰতৰ বিত্তীয় প্ৰতিষ্ঠান
জয়মতী (২০০৬ চলচ্চিত্ৰ)
জয়মতী (ইংৰাজী নাম: Joymati - the saviour) হৈছে মঞ্জু বৰা পৰিচালিত ২০০৬ বৰ্ষৰ এখন অসমীয়া চলচ্চিত্ৰ। ছবিখন জ্যোতিপ্ৰসাদ আগৰৱালা পৰিচালিত ১৯৩৫ চনৰ প্ৰথম অসমীয়া ছবি ‘জয়মতী’ৰ পুনৰনিৰ্মাণ নহয়। এই জয়মতীৰ কাহিনীত কেতবোৰ বিশেষত্ব আছে।
কাহিনীৰ সমল
মঞ্জু বৰাই ছবিখনৰ কাহিনী ড॰ ড॰ সূৰ্যকুমাৰ ভূঞা, পদ্মনাথ গোহাঞিবৰুৱা আৰু হিতেশ্বৰ বৰবৰুৱাৰ বুৰঞ্জী অধ্যয়ন কৰি তৈয়াৰ কৰিছিল। ড॰ বীৰেন্দ্ৰ কুমাৰ ভট্টাচাৰ্যৰ ‘জয়মতী’ নামৰ নাটকখন আৰু হেম বুঢ়াগোহাঞিৰ কেতবোৰ নিবন্ধকো তেওঁ সমলৰূপে লৈছিল।
জ্যোতিপ্ৰসাদৰ জয়মতীৰ সৈতে বৈসাদৃশ্য
জ্যোতিপ্ৰসাদৰ ‘জয়মতী’ৰ ‘ডালিমী’ চৰিত্ৰটো ইয়াত নাই। ডালিমী চৰিত্ৰটো কাল্পনিক বুলি স্বয়ং লক্ষ্মীনাথ বেজবৰুৱাই তেওঁৰ ‘জয়মতী’ কাহিনীৰ সম্পৰ্কত উল্লেখ কৰিছে। মঞ্জু বৰাই ইয়াত আন এটা ঐতিহাসিক চৰিত্ৰৰ অৱতাৰণা ঘটাইছে। সেয়া হৈছে নগা কন্যা ‘নে’পে’ ওয়ান্‌চা’ কুঁৱৰী ওৰফে ‘জুলুমী’। ৰজা হোৱাৰ পাছত গদাধৰ সিংহই জুলুমীক বিয়া কৰায়। মঞ্জু বৰাৰ জয়মতীত আছে অন্য এক নতুনত্ব। লোকজীৱনত প্ৰচলিত মালিতাৰ পৰা তেওঁ আনিছে ‘সোণামতী’ নামৰ এক যুৱতীৰ চৰিত্ৰ। শিৱসাগৰৰ বকতা অঞ্চলত থকা সোণামতীৰ ঘৰত সোমাই পলাতক গদাপাণিয়ে পানী খাইছিল। গদাপাণি ওলাই যোৱাৰ পাছত ল’ৰাৰজাৰ চোৰাংচোৱাই গৈ সোণামতীক গদাপাণিৰ কথা সোধে। সোণামতীয়ে গদাপাণিক বচাবৰ বাবে চোৰাংচোৱাক বিপথে পৰিচালিত কৰে। ইয়াতে ক্ৰোধিত হৈ সিহঁতে সোণামতীক চোঁচোৰাই নি অত্যাচাৰ কৰি হত্যা কৰে। এই পথাৰখন এতিয়াও চোঁচোৰাল পথাৰৰূপে জনাজাত।
উল্লেখযোগ্য যে এই ছবিখন আৰম্ভ হৈছে লাচিত বৰফুকনৰ মোমায়েকক কটাৰ দৃশ্যৰ পৰা।
চিত্ৰগ্ৰহণ
ছবিখনৰ চিত্ৰগ্ৰহণ মাৰ্ঘেৰিটাৰ কেটেটং গাঁৱত কৰা হৈছিল।
তথ্য সংগ্ৰহ
শ্ৰেণী:অসমীয়া চলচ্চিত্ৰ শ্ৰেণী:ভাৰতীয় পেনোৰামালৈ নিৰ্বাচিত অসমীয়া ছবি শ্ৰেণী:ভাৰতীয় পেনোৰামালৈ নিৰ্বাচিত অসমৰ ছবি শ্ৰেণী:২০০০ দশকৰ অসমীয়া চলচ্চিত্ৰ শ্ৰেণী:২০০৬ বৰ্ষৰ চলচ্চিত্ৰ
চান্দমামা
চান্দমামা (Chandamama) হৈছে এখন ভাৰতীয় মাহেকীয়া শিশু আলোচনী যি ইয়াত সন্নিৱিষ্ট চিত্ৰসমূহৰ কাৰণে জনাজাত। আলোচনীখনে দীৰ্ঘদিন ধৰি প্ৰচলিত কিংবদন্তি তথা যাদুকৰী কাহিনীও প্ৰকাশ কৰিছে। তেলুগু চলচ্চিত্ৰ নিৰ্মাতা বি নাগী ৰেড্ডী আৰু লেখক এ. চক্ৰপাণিয়ে সৰ্বপ্ৰথমে তেলুগু আৰু তামিল ভাষাত চান্দমামাৰ আৰম্ভণি কৰিছিল। তেলুগু সাহিত্যৰ এজন পণ্ডিত তথা চক্ৰপাণিৰ এজন বৰ অন্তৰংগ বন্ধু ক'ডাভাটিগাণ্টি কুটুম্বা ৰাৱে ১৯৮০ চনৰ আগষ্ট লৈকে মৃত্যু পৰ্যন্ত ২৮ বছৰ আলোচনীখনৰ সম্পাদনা কৰিছিল।
আলোচনীখন
আলোচনীখনৰ উপযোগীকৈ ভাৰতীয় কিংবদন্তিৰ প্ৰধান অংশবোৰ কুটুম্বাৰাৱেই লিখিছিল। তেওঁ তেলুগু ভাষাৰ যুৱ লেখকসকলক উত্‍সাহিত কৰিছিল আৰু তেওঁলোকক অন্ধ্ৰ তথা তেলুগুভাষী লোকসকলৰ মাজত দশকজুৰি জনপ্ৰিয় কৰি তোলা তেওঁৰ তেলুগু লেখনশৈলীত অভ্যস্ত কৰি তুলিছিল। কিছুসংখ্যক কাহিনী আৰু লোকসাধু দচাৰি সুব্ৰমণিয়ামে লিখিছিল আৰু এইসমূহ বৰ জনপ্ৰিয় আছিল।
২০০৮ চনৰ নৱেম্বৰত আলোচনীখনক ন-ৰূপ দিয়া হৈছিল আৰু ভাষা, উপস্থাপন, চিত্ৰ তথা ইয়াত সন্নিৱিষ্ট বিষয়সমূহৰ সালসলনি ঘটিছিল। বিক্ৰম-বেতাল আৰু পৌৰাণিক আখ্যান আদি জনপ্ৰিয় শিতানসমূহৰ প্ৰকাশ অব্যাহত ৰখাৰ লগতে সমসাময়িক সাধুসমূহ, অভিযান বিশেষ, ক্ৰীড়া, প্ৰযুক্তি, বা-বাতৰিকে আদি কৰি ভালেসংখ্যক নতুন শিতান যোগ দিয়া হৈছিল। শিশু সাহিত্যৰ নতুন ধাৰা আৰু শিক্ষাৰ বৰ্দ্ধমান গুৰুত্ব তথা এই বিষয়ক লৈ পৰীক্ষা-নিৰীক্ষাৰ প্ৰতি লক্ষ্য ৰাখি চান্দমামাই সম্পাদকীয় নীতিসমূহ সময়ানুপযোগী কৰি ৰাখিবলৈ যত্ন কৰি আহিছে।
বৰ্তমান ইংৰাজীকে ধৰি ১৩টা ভাষাত চান্দমামা প্ৰকাশ পায় আৰু ইয়াৰ পঢ়ুৱৈৰ সংখ্যা প্ৰায় ২লাখ।
কাহিনী কথনৰ অনন্য ৰীতি
আলোচনীখনে সাধু কোৱাৰ এক অনন্য ধাৰাৰ আৰম্ভণি কৰিছিল, যি নীতিকথাৰ সমৃদ্ধ এই সাধুবোৰ ককাদেউতা-আইতাকে নাতিহঁতক সাধু কোৱাৰ দৰে নমনীয় তৃতীয় পুৰুষত বৰ্ণনা কৰে।
চান্দমামাই ইয়াত সন্নিৱিষ্ট সাধুসমূহ ভাৰত তথা অন্যান্য দেশৰ বিভিন্ন ঐতিহাসিক আৰু আধুনিক সাহিত্যৰ পৰা লৈ আহিছে। কিংবদন্তি, মহাকাব্য, আখ্যান, উপাখ্যান আৰু আনকি জনৰৱসমূহো শিশু-মনৰ উপযোগীকৈ সজোৱা হৈছে।
এক পৌৰাণিক সংস্কৃত সাহিত্য বৈতাল পাঁচিছিৰ আধাৰত ৰচনা কৰা ৰজা বিক্ৰমাদিত্য আৰু বেতালৰ সাধুসমূহে আলোচনীখনলৈ যথেষ্ট সুনাম কঢ়িয়াই আনে। ৰামায়ণ, মহাভাৰত, কৃষ্ণাৱতাৰ, শিৱ পুৰাণ আদি ইয়াত ধাৰাবাহিক ৰূপত প্ৰকাশ পাইছিল। জ্বালাদ্বীপ, কাঁহৰ কিল্লা, ৰূপধৰৰ যাত্ৰা আদি অন্যান্য ধাৰাবাহিকসমূহো অলৌকিকতা আৰু এডভেঞ্চাৰধৰ্মীতাৰে সমৃদ্ধ আছিল।
ইতিহাস
প্ৰথমাৱস্থাত চান্দমামা তেলুগু আৰু তামিল ভাষাত (অম্বুলিমামা হিচাপে) প্ৰকাশিত হৈছিল। ১৯৪৯ চনৰ জুলাইত কন্নড় আৰু একে বছৰৰে আগষ্ট মাহত হিন্দীত ই প্ৰকাশ পায়। ইয়াৰ পিছত ১৯৫২ চনৰ এপ্ৰিলত মাৰাঠী (চান্দ'বা হিচাপে) আৰু মালয়ালম ভাষাত (অম্বিলী আম্বাভম হিচাপে) প্ৰকাশিত হয়। পিছলৈ যথাক্ৰমে গুজৰাটী, ইংৰাজী, ওড়িয়া (জাহ্নমামু হিচাপে), সিন্ধী, বঙালী আৰু পঞ্জাবী ভাষাত ই প্ৰকাশিত হয়। ১৯৭৫ চনত চান্দমামাৰ অসমীয়া সংস্কৰণ প্ৰকাশ পায়। ইয়াৰ পিছত ক্ৰমে সিংহল, সংস্কৃত আৰু চাঁওতালি সংস্কৰণো ওলায়। পঞ্জাবী, সিন্ধী আৰু সিংহল সংস্কৰণ কম সময়ৰ বাবেহে প্ৰকাশিত হৈছিল। ১৯৫৭ চনৰ অক্টোবৰৰ পৰা ১৯৭০ চনৰ জুনলৈকে ইংৰাজী সংস্কৰণটো প্ৰকাশ পোৱা নাছিল। কৰ্মকৰ্তাৰ বিবাদৰ কাৰণে ১৯৯৮ চনত আলোচনীখনৰ প্ৰকাশ বন্ধ হৈ গৈছিল। অৱশ্যে পৰৱৰ্তী বছৰৰ পৰা ই পুনৰ প্ৰকাশ পায়।
কেইবাটাও দশকজুৰি চান্দমামাৰ চিত্ৰসমূহেই আলোচনীখনৰ চিনাকিৰ দৰে আছিল। এম. টি. ভি. আচাৰ্য, টি. বীৰা ৰাঘৱন (যি নিজৰ অংকন সমূহত চিত্ৰ হিচাপে চহী কৰিছিল), ভদ্দাড়ী পাপিয়া (ভপা হিচাপে), কেশৱ ৰাও (কেশৱ হিচাপে), এম. গোখলে, ১৯৫১ চনতে যোগদান কৰা কে চি শিৱশংকৰণ ওৰফে শংকৰ আদি শিল্পীয়ে এক অভিন্ন গোট হিচাপে ছটা দশকজুৰি চান্দমামাৰ চিত্ৰাংকণ কৰি আহিছিল। বৰ্তমান সময়ত শক্তি দাস, এম. কে. বাসা (ৰাজী), গান্ধী আয়্য়া ওৰফে গান্ধী আৰু পি. মহেশো (মাহে) ইয়াত যুক্ত হয়। প্ৰথমাৱস্থাত বেটুপাতখন চাৰিটা ৰঙেৰে ছপা কৰা হৈছিল আৰু অভ্যন্তৰীণ ছবিসমূহত ৰেখাচিত্ৰ ব্যৱহাৰ কৰা হৈছিল। চিত্ৰ-কথা শিতানটো বাদ দিলে কমিক্ছ নোহোৱা স্বত্বেও চান্দমামাৰ প্ৰতিটো পৃষ্ঠাতে চিত্ৰ থাকে।
মালিকীস্বত্ব
প্ৰতিষ্ঠাৰ সময়ৰ পৰা চান্দমামাৰ মালিকীস্বত্ব পাৰিবাৰিকসূত্ৰে হাত বাগৰি আহিছে। বৰ্তমানৰ প্ৰকাশক বি. বিশ্বনাথ ৰেড্ডীয়ে পিতৃৰ পৰা আলোচনীখনৰ দায়িত্বভাৰ গ্ৰহণ কৰি এই পৰম্পৰা অব্যাহত ৰাখে। ১৯৯৯ চনত চান্দমামা কোম্পানীটো এক পাব্লিক লিমিটেড প্ৰতিষ্ঠানলৈ ৰূপান্তৰিত হয় আৰু মৰগান ষ্টেনলিয়ে ইয়াৰ এক বুজন অংশ অধিগ্ৰহণ কৰে।
বৰ্তমানৰ সম্পাদক জিঅ'দেচিকৰ প্ৰশান্ত মূলেকাৰ।
২১ শতিকাত চান্দমামা
প্ৰযুক্তি প্ৰতিষ্ঠানটোৰদ্বাৰা অধিগ্ৰহণৰ পিছত চান্দমামাই ঘোষণা কৰে যে আলোচনীখনক ডিজিটেল ৰূপ দিয়াৰ লগতে ইয়াৰ বেছিভাগ লেখনি ডিজিটেল পুথিভঁৰাল আৰু ইণ্টাৰনেটত উপলব্ধ হ'ব। ইয়াৰোপৰি, চান্দমামাৰ মাল্টিমিডিয়া চিডিও প্ৰকাশ পাইছে।
২০০৭ চনৰ শেষৰফালে চান্দমামাৰ ইণ্টাৰনেট সংস্কৰণ ন-ৰূপত প্ৰকাশ পায়। অনাতাঁৰ যোগে চলন্ত কাহিনী কথনৰ পৰম্পৰাক নতুন ৰূপ দিবলৈ উপগ্ৰহ ৰেডিঅ' সেৱা বিতৰক ৱৰ্ডস্পেছৰ সৈতেও ই সংযুক্ত হৈ পৰে।
২০০৮ চনৰ জুলাই মাহত চান্দমামাই ইংৰাজীৰ লগতে হিন্দী, তামিল আৰু তেলুগু ভাষাত ইয়াৰ অনলাইন পৰ্টেল মুকলি কৰে। ঘোষণা কৰা হয় যে সমগ্ৰ ৬০টা বছৰৰ সকলো ভাৰতীয় ভাষাৰ প্ৰকাশ অনলাইন প্ৰবিষ্ট কৰা হ'ব।
চান্দমামাৰ অসমীয়া সংস্কৰণ
১৯৭৬ চনৰ এপ্ৰিল মাহৰপৰা চান্দমামাৰ অসমীয়া সংস্কৰণ প্ৰকাশিত হয়। তদানীন্তন ভাৰতৰ ৰাষ্ট্ৰপতি ফখৰুদ্দিন আলি আহমেদ ডাঙৰীয়াই চান্দমামাৰ অসমীয়া সংস্কৰণৰ বাবে দিয়া শুভেচ্ছা পত্ৰ প্ৰথম সংস্কৰণৰ লগত প্ৰকাশ কৰা হৈছিল। ১৯৯৭ চনলৈ নিয়মীয়াকৈ চান্দমামাৰ অসমীয়া সংস্কৰণ প্ৰকাশ হোৱাৰ পাছত ১৯৯৮ বৰ্ষত চান্দমামাৰ জানুৱাৰী, ফেব্ৰুৱাৰী আৰু মাৰ্চ সংখ্যাটো আৰু ১৯৯৯ চনত অকল ডিচেম্বৰ মাহৰ সংখ্যাটো প্ৰকাশ পাইছিল। ইয়াৰ পাছত ২০০০ চনৰপৰা আকৌ চান্দমামাৰ অসমীয়া সংস্কৰণ নিয়মিতভাৱে প্ৰকাশ হৈ আছে।
বাহ্যিক সংযোগ
শ্ৰেণী:অসমীয়া আলোচনী শ্ৰেণী:শিশু আলোচনী শ্ৰেণী:ভাৰতীয় শিশু আলোচনী
মৃদুল ৱাধৱা
মৃদুল মচিন্দ্ৰ ৱাধৱা (Mridul Machindra Wadhwa, জন্ম ১৯৭৮) ভাৰতত জন্মগ্ৰহণ কৰা স্কটিছ মহিলাৰ অধিকাৰ, ট্ৰেন্স অধিকাৰ, আৰু ঘৰুৱা হিংসা বিৰোধী অভিযানকাৰী। তেওঁ এডিনবাৰ্গ ধৰ্ষণ সংকট কেন্দ্ৰৰ মুখ্য কাৰ্যবাহী বিষয়া হিচাপে কাম কৰে। তেওঁ স্কটিছ গ্ৰীণ পাৰ্টিৰ সদস্য আৰু পূৰ্বে স্কটিছ নেচনেল পাৰ্টিত সক্ৰিয় আছিল আৰু ২০২১ চনৰ স্কটিছ সংসদ নিৰ্বাচনত প্ৰাৰ্থী আছিল। ২০১৯ চনৰ পৰা ছ’চিয়েল মিডিয়া আৰু অন্যান্য উৎসৰ বৰ্ণবাদী মন্তব্য, ভুৱা অভিযোগ, শাৰীৰিক হিংসাৰ ভাবুকি আদিৰ তেওঁ লক্ষ্য হৈ পৰিছে।
কৰ্মজীৱন
২০০৫ চনত বিশ্ববিদ্যালয় এৰি স্কটলেণ্ডৰ সমতা আৰু হিংসা বিৰোধী খণ্ডত কাম কৰি অহা ৱাধৱাই ২০০৮ চনৰ পৰা ২০১৭ চনলৈকে শক্তি মহিলা সাহায্যৰ তথ্য আৰু শিক্ষা বিষয়া আৰু শিশু সেৱা দলৰ নেত্ৰী, ৰেপ ক্ৰাইছিছ স্কটলেণ্ডৰ প্ৰশিক্ষণ আৰু স্বেচ্ছাসেৱী সমন্বয়ক হিচাপে কাম কৰিছিল৷ ২০১৪ চনৰ পৰা ২০১৮ চনলৈকে আৰু ২০১৮ চনৰ পৰা ২০২১ চনলৈকে ফৰ্থ ভেলী ৰেপ ক্ৰাইছিছ চেণ্টাৰৰ তেওঁ প্ৰবন্ধক আছিল। ইয়াৰ লগতে তেওঁ ২০১৭ চনৰ পৰা ২০২১ চনলৈকে ৱাইডব্লিউচিএ স্কটলেণ্ড আৰু ইকুৱেলিটি নেটৱৰ্কৰ ব’ৰ্ডৰ সদস্যও আছিল।২০২১ চনত তেওঁ এডিনবাৰ্গ ৰেপ ক্ৰাইছিছ চেণ্টাৰৰ মুখ্য কাৰ্যবাহী বিষয়া হৈছিল।
২০২০ চনৰ অক্টোবৰ মাহত মাধোৱাই ২০২১ চনৰ স্কটিছ সংসদ নিৰ্বাচনত ষ্টাৰলিঙৰ বাবে এমএছপিৰ বাবে স্কটিছ নেচনেল পাৰ্টিৰ প্ৰাৰ্থীত্ব ঘোষণা কৰে। ৱাধৱাই দলৰ ভিতৰত নেতৃত্বৰ পদৰ প্ৰতি থকা আগ্ৰহৰ বাবে প্ৰেৰিত একাধিক আক্ৰমণ বুলি অভিহিত কৰা একাধিক আক্ৰমণৰ বাবেই দল এৰিছিল৷ ৱাধৱাৰ মতে, তেওঁৰ সহকৰ্মীসকলে তেওঁক সৰ্বমহিলা প্ৰাৰ্থীৰ তালিকাত তালিকাভুক্ত কৰাত ক্ষুণ্ণ হৈ আপত্তি কৰিছিল। ৱাধৱাই কয় যে তেওঁ এতিয়াও স্কটিছ স্বাধীনতাৰ বাবে ভোট দিব। ধৰ্ষণ আৰু যৌন হিংসাৰ পৰা ৰক্ষা পোৱা লোকসকলে তেওঁলোকক পৰীক্ষা কৰা ব্যক্তিজনৰ লিংগতকৈ লিংগ বাছি ল'বলৈ অনুমতি দিয়াৰ সংশোধনীৰ সমৰ্থনত এমএছপিসকলে এছএনপি এৰি থৈ যায়।
হাৰাশাস্তি
ষ্টাৰলিঙৰ ফৰ্থ ভেলী ধৰ্ষণ সংকট কেন্দ্ৰৰ পৰিচালক হিচাপে কাম কৰাৰ সময়তে ২০১৯ চনত ৱাধৱাই নিৰ্যাতনৰ মুখামুখি হ'বলৈ আৰম্ভ কৰে। ২০২১ চনৰ স্কটিছ সংসদ নিৰ্বাচনত এছ এন পি এম এছ পি হিচাপে প্ৰাৰ্থীত্ব ঘোষণা কৰাৰ পিছত এই নিৰ্যাতন তীব্ৰতৰ হৈ পৰে আৰু এডিনবাৰ্গ ধৰ্ষণ সংকট কেন্দ্ৰ (ই আৰ চি চি)ৰ সঞ্চালিকা হিচাপে নিযুক্তি পোৱাৰ পিছত পুনৰ তীব্ৰতৰ হৈ পৰে। ই আৰ চি চিত লাভ কৰা নিৰ্যাতনৰ ভিতৰত আছিল ছ’চিয়েল মিডিয়া আৰু ফোন কলত ঘৃণামূলক ভাষণ, চিঠি আৰু ইমেইল য’ত লুণ্ঠনকাৰী আচৰণৰ ভিত্তিহীন অভিযোগ, বৰ্ণবাদী মন্তব্য, আৰু ভিজিলেণ্ট হিংসাৰ ভাবুকি আদি। প্ৰায় সকলো মন্তব্যই ইচ্ছাকৃতভাৱে ৱাধৱাৰ লিংগ ভুলভাৱে প্ৰকাশ কৰিছিল।
বঁটা
২০১৫ চনত ৱাধৱাই সমতা নেটৱৰ্কৰ "অসাধাৰণ প্ৰচাৰক বঁটা" লাভ কৰে
তথ্যউৎস
শ্ৰেণী:জীৱিত ব্যক্তি শ্ৰেণী:ভাৰতৰ ব্যক্তি শ্ৰেণী:নাৰীবাদী
শৰীৰতত্ত্ব
শব্দমূল
ফিজিঅ'ল'জী শব্দটো φύσιςৰ physis- যাৰ অৰ্থ হৈছে "প্ৰকৃতি" বা "উৎ‍পত্তি" আৰু -λογία -logia-যাৰ অৰ্থ "অধ্যয়ন" শব্দৰ পৰা আহিছে।
ইতিহাস
মানৱ শৰীৰতত্ত্বৰ অধ্যয়ন চিকিৎ‍সা বিজ্ঞানৰ জনক হিপ'ক্ৰেটিছৰ দিনত খ্ৰীষ্টপূৰ্ব ৪২০ মানতে আৰম্ভ হৈছিল। প্ৰাচীন গ্ৰীছত এৰিষ্ট'টলৰ সমালোচনাত্মক চিন্তা, আৰু গঠন আৰু কামৰ সম্বন্ধৰ ওপৰত প্ৰদান কৰা তেওঁৰ গুৰুত্বই শৰীৰতত্ত্বৰ উন্মেষ ঘটাইছিল। গেলেন নামৰে জনাজাত ক্ল'ডিয়াছ গেলেনাছে (আনুমানিক ১২৬-১৯৯ খ্ৰীষ্টাব্দ) প্ৰথম দেহৰ কাৰ্যপ্ৰণালী জানিবলৈ পৰীক্ষা-নিৰীক্ষা চলাইছিল। গেলেন পৰীক্ষামূলক শৰীৰতত্ত্ব প্ৰতিষ্ঠা কৰিছিল।
১৯শ শতিকাত শৰীৰতত্ত্বৰ জ্ঞান খৰতকীয়া বেগেৰে বাঢ়িবলৈ আৰম্ভ কৰিছিল। বিশেষকৈ ১৮৩৮ চনত প্ৰকাশ হোৱা মেথিয়াছ জেক'ব স্লেইডেন আৰু ]]থিঅ'ড'ৰ স্বান]]ৰ কোষ তত্ত্বই ইয়াত প্ৰভুত অৰিহণা যোগাইছিল। এই তত্ত্বৰ মতে জীৱবোৰ "কোষ" নামৰ এককৰ সমষ্টিৰে গঠিত। ক্ল'ড বাৰ্নাৰ্ড ৰ(1১৮১৩-১৮৭৮) আৱিষ্কাৰসমূহৰ পিছত তেওঁ "মিলিউ ইণ্টেৰিয়'ৰ" (অভ্যন্তৰীণ পৰিৱেশ)ৰ ধাৰণা আগবঢ়ায় যিটোক পিছলৈ আমেৰিকান শৰীৰতত্ত্ববিদ ৱাল্টাৰ কেনন (১৮৭১-১১৯৪৫)-এ হ'মিঅ'ষ্টেচিছৰ ধাৰণাত ব্যৱহাৰ কৰে।
বিংশ শতিকাত জীৱবিজ্ঞানীসকল মানুহৰ বাহিৰে আন জীৱৰ কাৰ্যপ্ৰণালীৰ ওপৰত আগ্ৰহী হৈ পৰে যাৰ ফলত তুলনামূলক শৰীৰতত্ত্ব আৰু ইক'শৰীৰতত্ত্বৰ সূত্ৰপাত ঘটে। এই ক্ষেত্ৰসমূহত অৱদান আগবঢ়োৱাসকলৰ ভিতৰত নাট স্মিট্‌‍-নিয়েলচন আৰু জৰ্জ বাৰ্থ'ল'মিউ উল্লেখযোগ্য। শেহতীয়াভাৱে ক্ৰমবিকাশ শৰীৰতত্ত্ব এটা মুখ্য উপবিষয় হৈ পৰিছে।
সংহতিমূলক শৰীৰতত্ত্বৰ ভিত্তি হৈছে মানৱ দেহৰ প্ৰণালীসমূহৰ কাৰ্যাৱলীৰ নিৰ্দিষ্ট বা উপৰাউপৰি ৰূপ। ৰাসায়নিক বা বৈদ্যুতিক সংকেতেৰে হোৱা যোগাযোগৰ জৰিয়তে এনে কাৰ্য সম্পাদন হয়। অন্তঃস্ৰাৱী তন্ত্ৰ আৰু স্নায়ুতন্ত্ৰই এই ক্ষেত্ৰত মুখ্য ভূমিকা পালন কৰে।
বহিঃ সংযোগ
শ্ৰেণী:চিকিৎসা বিজ্ঞান
কৰিমগঞ্জ (লোকসভা সমষ্টি)
কৰিমগঞ্জ লোকসভা সমষ্টি (Karimganj Lok Sabha constituency) অসমৰ ১৪টা লোক সভা সমষ্টিৰ ভিতৰত এটা। এই সমষ্টিটো অনুসূচিত জাতিৰ প্ৰাৰ্থীৰ বাবে সংৰক্ষিত।
বিধানসভাৰ সমষ্টিসমূহ
কৰিমগঞ্জ লোকসভা সমষ্টিত তলত উল্লেখিত বিধান সভা সমষ্টিসমূহ আছে :
লোকসভাৰ সদস্যসকল
আৰম্ভণিৰেপৰা বৰ্তমানলৈ কৰিমগঞ্জ লোকসভা সমষ্টিক প্ৰতিনিধিত্ব কৰা সদস্যসকলৰ নাম তলত উল্লেখ কৰা হ'ল।
তথ্য সংগ্ৰহ
শ্ৰেণী:অসমৰ লোক সভাৰ সমষ্টি শ্ৰেণী:কৰিমগঞ্জ জিলা
কঠিয়াতলি
কঠীয়াতলি হৈছে নগাঁও জিলাৰ এখন গাঁও। গাঁওখনৰ মাজেদি ৩৭নং ৰাষ্ট্ৰীয় ঘাইপথখন পাৰ হৈছে। কঠীয়াতলি গাঁওখন নগাওঁ চহৰৰ পৰা ২০ কিঃমিঃ দক্ষিণত অৱস্থিত।
নামৰ উৎপত্তি
গাঁওখনৰ নামৰ উৎপত্তি হৈছে অসমীয়া শব্দ কঠীয়া ৰ পৰা যাৰ অৰ্থ হৈছে পথাৰত ৰোৱাৰ আগেয়ে ধান সিঁচি পুলি গঁজাবলৈ ব্যৱহাৰ কৰা থলি বা ঠাই।
অৰ্থনীতি
স্থানীয় অৰ্থনীতি মূলতঃ কৃষিভিত্তিক প্ৰকৃতিৰ। কৃষি গাঁৱৰ মানুহৰ প্ৰধান বৃত্তি, ইয়াত ধান, পাট, সৰিয়হ আদি শস্যৰ খেতি কৰা হয়।
কৃষিৰ উপৰিও পশুপালন আৰু মাছ ধৰাতো কঠীয়াতলিবাসীৰ জীৱিকাৰ গুৰুত্বপূৰ্ণ উৎস। গাঁওখন কলং নদীৰ ওচৰতে অৱস্থিত, আৰু ইয়াত মাছ ধৰা এটা প্ৰধান কাম।
অসম চৰকাৰে অঞ্চলটোত পথ, দলং, জলসিঞ্চনৰ সা-সুবিধা নিৰ্মাণকে ধৰি কেইবাটাও উন্নয়নমূলক প্ৰকল্পৰ সূচনা কৰি অনাগত বছৰবোৰত স্থানীয় অৰ্থনীতিৰ উত্থান ঘটাব বুলি আশা কৰা হৈছে।
পথ
কঠীয়াতলি ২৭ নং ৰাষ্ট্ৰীয় ঘাইপথত অৱস্থিত, যিয়ে গাঁওখনক কাষৰীয়া চহৰ আৰু নগৰৰ সৈতে সংযোগ কৰে। এই পথটো ভালদৰে ৰক্ষণাবেক্ষণ কৰা আৰু বছৰটোৰ ভিতৰত সহজে যাব পৰা যায়।
ৰাজ্যিক ঘাইপথ আৰু জিলা পথৰ নেটৱৰ্কৰ জৰিয়তেও ওচৰৰ গাঁও আৰু নগৰৰ সৈতে গাঁওখন সংযুক্ত হৈ আছে। এই পথসমূহো ভাল অৱস্থাত আছে আৰু ইয়াৰে কাষৰীয়া অঞ্চলসমূহলৈ সহজে যাব পৰা যায়।
ৰে'লপথ
কঠীয়াতলিৰ নিকটতম ৰেল ষ্টেচন হৈছে কামপুৰ ৰেলৱে ষ্টেচন, যিটো প্ৰায় ১০ কিলোমিটাৰ দূৰত অৱস্থিত। এই ৰেল ষ্টেচনটো অসমৰ প্ৰধান চহৰ আৰু ভাৰতৰ অন্যান্য প্ৰান্তৰ সৈতে ভালদৰে সংযুক্ত, আৰু ইয়াৰ পৰা দেশৰ বিভিন্ন প্ৰান্তলৈ অহা-যোৱা কৰা ৰে’ল নিয়মীয়াকৈ চলি থাকে।
মেঠোন
মেঠোন (Gaur, Indian bison, বৈজ্ঞানিক নাম-Bos gaurus) দক্ষিণ-পূব এছিয়াৰ এবিধ বৃহৎ আকাৰৰ স্থানীয় প্ৰজাতি৷ এই প্ৰজাতিবিধ আই ইউ চি এন ৰঙা তালিকাত অসুৰক্ষিত হিচাপে স্বীকৃতি দিয়া হৈছে৷ ৷ মেঠোনৰ দেহৰ উচ্চতা বনৰীয়া Cattle সমূহৰ ভিতৰত সৰ্বাধিক৷
দৈহিক গঠন
মেঠোনৰ দেহটো অতি শক্তিশালী৷ ইয়াৰ কপালত শিঙদুটাৰ মাজেৰে এডাল উত্তল ওখ অংশ (high convex ridge) সন্মুখলৈ আছে আৰু ইয়াৰ বাবে মেঠোনৰ মূৰৰ সন্মুখ অংশত গাঁতৰ দৰে দেখা যায়৷ ইয়াৰ কাণ দুখন বৃহৎ, নেজ চুটি৷ মতা মেঠোনৰ গাৰ বৰণ গাঢ় মটিয়া, বুঢ়া মেঠোনৰ ছাল প্ৰায় ক'লা বৰণীয়া৷ অৱশ্যে মূৰৰ চকুৰ ওপৰৰ অংশ প্ৰায় গাঢ় মুগা বা কেতিয়াবা বগা যেন দেখা যায়৷ ইয়াৰ ঠেঙৰ তলৰ অংশ শুদ্ধ বগা বৰণৰ৷ ইয়াৰ বাহুৰ পৰা পিছফালৰ অংশলৈকে পিঠিয়েদি এডাল থিয় আঁচ (ridge) আছে৷ মেঠোনৰ গাৰ নোম চুটি৷
মেঠোনৰ মূৰৰ পৰা দেহৰ দৈৰ্ঘ্য প্ৰাব ২৫০-৩৩০ ছে:মি: আৰু নেজৰ দৈৰ্ঘ্য ৭০-১০৫ ছে:মি: হয়৷ ইয়াৰ দেহৰ উচ্চতা বাহুৰ ওচৰত ১৬৫-২২০ ছে:মি:৷ মেঠোনৰ গড় ওজন প্ৰায় ৬৫০-১০০০ কিলোগ্ৰাম৷ মতা মেঠোন মাইকীতকৈ প্ৰায় এক-চতুথাংশ ডাঙৰ আৰু ইয়াৰ ওজনো অধিক৷
মেঠোনৰ মতা আৰু মাইকী উভয়ৰে শিং থাকে৷ শিংযোৰ মূৰৰ দুয়োকাষে বাঢ়ি ওপৰলৈ ঘোৰ খোৱা হয়৷ শিঙৰ মাজত উত্তল অংশ এটা থাকে৷ শিঙৰ বৰণ শেঁতা সেউজীয়া বা হালধীয়া আৰু জোঙা অংশটো ক'লা হয়৷ শিঙৰ গড় দৈৰ্ঘ্য প্ৰায় ৬০-১১৫ ছে:মি: পৰ্যন্ত হয়৷
মেঠোন বৰ্তমান জীৱিত অৱস্থাত থকা স্থলচৰ প্ৰাণীবোৰৰ ভিতৰতে অন্যতম বৃহৎ আকাৰৰ প্ৰাণী৷ ইয়াৰ বাহিৰে কেৱল হাতী, গঁড় আৰু হিপ্পপটেমাছৰ ওজন অধিক বুলি জনা যায়৷
বিস্তৃতি
ঐতিহাসিকভাৱে মেঠোন সমগ্ৰ দক্ষিণ আৰু দক্ষিণ-পূব এছিয়াতে পোৱা গৈছিল৷ ইয়াৰ ভিতৰত ভিয়াটনাম, কম্বোডিয়া, লাওছ, চীন, থাইলেণ্ড, মালয়েছিয়া, ম্যানমাৰ, ভাৰত, বাংলাদেশ, ভূটান, নেপাল আদিয়ে প্ৰধান৷ বৰ্ত্মান এই প্ৰজাতিটো কেইটামান বিভক্ত অঞ্চল (fragmented)ত হে বিস্তৃত হৈ আছে৷ ই শ্ৰীলংকাৰ পৰা সম্পূৰ্ণকৈ নিশ্চিহ্ন হৈ পৰিল৷
বাসস্থান
মেঠোন ঘাইকৈ অৰ্ধ সেউজীয়া, সেউজীয়া আৰু সেমেকা পৰ্ণপাতী অৰণ্যত দেখা পোৱা যায়৷ ইয়াক সাগৰপৃষ্ঠৰ পৰা ৫০০০-৬০০০ মিটাৰ উচ্চতাৰ বনাঞ্চল সমূহত দেখা যায়৷ পৰ্যাপ্ত পানী, ঘাঁহ, বাঁহজাতীয় উদ্ভিদ, গুল্ম আৰু বৃক্ষজাতীয়া উদ্ভিদ থকা বনাঞ্চল মেঠোনে অধিক পছন্দ কৰে৷
ভাৰতবৰ্ষত মেঠোনৰ জনসংখ্যা নব্বৈৰ দশকত প্ৰায় ১২,০০০-২২,০০০ বুলি ঠাৱৰ কৰা হৈছিল৷ দাক্ষিণাত্যৰ পৰ্বতীয়া অঞ্চলত ইয়াৰ এটা বৃহৎ গোট বাস কৰে বুলি জনা যায়৷ বিশেষকৈ নাগাৰহোলে ৰাষ্ট্ৰীয় উদ্যান, মুডুমালাই ৰাষ্ট্ৰীয় উদ্যান, বন্দীপুৰ ৰাষ্ট্ৰীয় উদ্যান আদিত মেঠোনৰ বসতি অধিক৷ ভাৰত,ভূটান, বাংলাদেশত ইয়াৰ জনসংখ্যা প্ৰায় ২৩,০০০-৩৪,০০০ বুলি অনুমান কৰা হৈছে৷
আচৰণ
মেঠোন সাধাৰণতে দিনৰ ভাগত অধিক সক্ৰিয় হৈ থাকে৷ কিন্তু মানুহৰ বসতিৰ আশে পাশে ই নিশাচৰ স্বভাৱো লয়৷ খৰালি কালত ই গোট গঠন কৰি সৰু এলেকাত কটায় বাৰিষা অহাৰ লগে লগে পৰ্বতীয়া অঞ্চললৈ প্ৰব্ৰজন কৰে৷ জানুৱাৰী-ফেব্ৰুৱাৰী মাহত মেঠোনে ৮-১১ টা জন্তু লগ হৈ গোটত বাস কৰে৷ এপ্ৰিল মে মাহত অধিক মতা মাহে প্ৰজননৰ বাবে গোটত লগ হয়৷ মে-জুন মাহত ইহঁতে এই ডাঙৰ গোট এৰি কেৱল মতা মেঠোনৰ গোট গঠন কৰে৷ এনে গোট সমূহে দিনে ২-৫ কিলোমিটাৰ কৈ অঞ্চলত চৰি ফুৰে৷
মেঠোনৰ দল সাধাৰণতে পূৰ্ণবয়স্ক মাইকী মেঠোনে নেতৃত্ব দিয়ে৷ পূৰ্ণবয়স্ক মতা মেঠোন প্ৰায়ে অকলশৰীয়াকৈ থাকে৷ শত্ৰুৰ উপস্থিতিত ই এক বিশেষ ধৰণৰ এলাৰ্ম দিয়ে৷
খাদ্য
মেঠোনে ঘাইকৈ বিভিন্ন উদ্ভিদ খাই জীয়াই থাকে৷ ই গছৰ ওপৰৰ অংশ অৰ্থাৎ পাতৰ আগ, কাণ্ড, গুটি আৰু ফুল আদি খাই জীয়াই থাকে৷
প্ৰজনন
মেঠোনৰ প্ৰজনন সমগ্ৰ বছৰ জুৰি হয়৷ জুনমাহৰ পৰা ডিচেম্বৰৰ ভিতৰত সৰ্বাধিক প্ৰজনন হয়৷ প্ৰায় ২৭৫ দিনৰ গৰ্ভধাৰণৰ অন্তত মেঠোনে এটাকৈ পোৱালিৰ জন্ম দিয়ে৷ দ্বিতীয় বা তৃতীয় বছৰৰ ভিতৰত মেঠোন পূৰ্নবয়স্ক হৈ উঠে৷ মেঠোনৰ গড়ৱ আয়ুস প্ৰায় ৩০ বছৰ৷
স্থিতি
লাওছত চোৰাংচিকাৰৰ বাবে মেঠোনৰ জনসংখ্যা ঘোৰ সংকটৰ মুখামুখি হৈছে৷ তেনেদৰে থাইলেণ্ডতো ইয়াৰ মাংসৰ বৰ্ধিত বজাৰমূল্যৰ বাবে হোৱা চোৰাংচিকাৰে জনসংখ্যাৰ ক্ষতি কৰিছে৷
সংৰক্ষণ
মেঠোনক ইতিমধ্যে CITES Appendix I ত স্থান দিয়া হৈছে৷ ই বিস্তৃত হৈ থকা প্ৰায়বোৰ অম্চলতে ইয়াৰ প্ৰতিৰক্ষাৰ বাবে ব্যৱস্থা হাতত লোৱা হৈছে৷
বাহ্যিক সংযোগ
শ্ৰেণী:স্তন্যপায়ী প্ৰাণী শ্ৰেণী:তৃণভোজী প্ৰাণী
হিন্দু
হিন্দু ভাৰতীয় দাৰ্শনিক, হিন্দু ধৰ্মাৱলম্বীসকলৰ আৰু ভাৰতৰ সাস্কৃতিক এক পৰিচয় অথৱা পদ্ধতি যিবোৰ ভাৰতীয় উপমহাদেশৰ বৃহত্তম আৰু দেশীয় ধৰ্মবিশ্বাস। ভাৰতীয় সংবিধান অনুসৰি "হিন্দু" শব্দটোৱে যিকোনা ভাৰতীয় ধৰ্ম যেনে, হিন্দু ধৰ্ম, বৌদ্ধ ধৰ্ম, জৈন ধৰ্ম বা শিখ ধৰ্মাম্বলৱী লোকসকলকে সূচায়। বৰ্তমান সাধাৰণ দৃষ্টিভঙ্গীৰে ক’লে হিন্দু শব্দটোৱে হিন্দুধৰ্মৰ অনুগামীসকলক সূচায়।
বৰ্তমান এক বিলিয়ন অনুগামীতকৈয়ো বেছি সংখ্যক লোকেৰে, হিন্দু ধৰ্মাম্বলম্বী লোকসকল পৃথিৱীৰ তৃতীয় বৃহত্তম গোট। ইয়াৰে সৰহ সংখ্যক অনুগামীয়েই ভাৰতত বসবাস কৰে, সংখ্যাত প্ৰায় ৯৪ কোটি। অন্য দেশ কিছুমান যেনে, নেপাল, বাংলাদেশ, শ্ৰীলঙ্কা, মৰিছাছ, গুৱানা, ফিজি, বালি দ্বীপপুঞ্জতো যথেষ্ট সংখ্যক হিন্দু ধৰ্মাৱলম্বী লোক আছে।
হাইঠা
হাইঠা (Green pigeon) এবিধ পাৰজাতীয় চৰাইৰ প্ৰজাতি। ই সাধাৰণতে সৰু ফল-মূল আদি খায়। ইহঁতকযোৰ পতা অৱস্থাত অথবা সৰু গোটত চৰা দেখা যায়।
বিৱৰণ
অন্য ৰঙৰ লগতে থকা সেউজীয়া পাখি ইয়াৰ বিশেষ বিশেষত্ব। সেই বাবেই ইহঁতক গ্ৰীন পিজন (Green pigeon) বুলি কোৱা হয়। আকাৰ ২৭ চেণ্টিমিটাৰৰপৰা ৩৩ চেণ্টিমিটাৰ পৰ্যন্ত।
বিতৰণ
হাইঠা সাধৰণতে বিষুৱীয় অঞ্চলত অৰ্থাৎ এছিয়াৰ হিমালয়ৰ পৰা সমগ্ৰ আফ্ৰিকা মহাদেশতে বিস্তৃত হৈ আছে। এছিয়াৰ হিমালয়ৰ নামনি অঞ্চলৰ পৰা পূব আৰু পশ্চিম পৰ্বতমালা (Western and Eastern Ghats) আৰু শ্ৰীলংকাৰ বনাঞ্চলসমূহলৈকে দেখা পোৱা যায়। তদুপৰি ইহঁতক ম্যানমাৰ, থাইলেণ্ড, ভিয়েটনাম আদিতো দেখা যায়।
আচৰণ
হাইঠা সাধাৰণতে অকলশৰে অথবা সৰু গোটত চৰে। ই খুউব খৰকৈ উৰিব পাৰে।
প্ৰজনন
হাইঠাৰ প্ৰজনন কাল সাধাৰণতে ভাৰতত মাৰ্চৰ পৰা চেপ্টেম্বৰ মাহলৈকে হোৱা দেখা যায়। শ্ৰীলংকাত ইহঁতে ডিচেম্বৰৰ পৰা মে মাহ পৰ্যন্ত প্ৰজনন কৰে বুলি জনা যায়। ইয়াৰ বাহটো গছৰ ডাল-পাত আদিৰে সাজে। এবাৰত ই দুটাকৈ বগা বৰণৰ কণী পাৰে। মতা-মাইকী উভয়ে কণী উমনি দিয়ে। ১২-১৪ দিনৰ উমনিৰ অন্তত কণী ফুটি পোৱালিৰ জন্ম হয়।
প্ৰকাৰ
পৃথিৱীত হাইঠাৰ কেইবা বিধ উপ-প্ৰজাতি দেখা গৈছে। তাৰে অসমত দেখা প্ৰজাতিকেইটা হ'ল-
পৃথিৱীৰ অন্যান্য অঞ্চলত দেখা হাইঠাসমূহ হ'ল:
বাহ্যিক সংযোগ
শ্ৰেণী:পাৰ
আশ-শু’আৰা
আশ-শু‘আৰা’ (الشعراء, ; meaning: কবি) হৈছে পবিত্ৰ আল-কোৰআনৰ ২৬ তম ছূৰা যাৰ ২২৭টা আয়াত আছে। ইয়াৰ বেছি সংখ্যক আয়াতেই সৰু। ছূৰাটোৰ ২২৪ নং আয়াতত “আশ-শু’আৰা” শব্দটোৰ পৰা ছূৰাৰ নামকৰণ কৰা হৈছে।
ওহাইৰ সময় আৰু প্ৰসংগভিত্তিক পটভূমিৰ সন্দৰ্ভত (আছবাব আল-নুজুল) ই আগৰ "মক্কান ছূৰা", অৰ্থাৎ ই মক্কাত অৱতীৰ্ণ হোৱা বুলি বিশ্বাস কৰা হয়। বিষয় আৰু শৈলীটো দেখা যায়, আৰু পৰম্পৰাসমূহে দৃঢ়তাৰে কয় যে ইয়াক কেন্দ্ৰীয় মক্কা যুগত উন্মোচন কৰা হৈছিল। ইবনে আব্বাছ য়ে ইংগিত দিয়াৰ দৰে, ছূৰা তা-হা প্ৰথমে উন্মোচন কৰা হৈছিল, সেই সময়ত ছুৰা আল-ৱাকিয়া, আৰু তাৰ পিছত ছুৰা আশ-শু’আৰা।
সাৰাংশ
thumb|ছালিহে নিজৰ মানুহক শ্বে-উট চাবলৈ নিমন্ত্ৰণ জনাইছেনবীসকলৰ কাহিনীৰ আলোকিত সংকলন
ছূৰাত অৱতীৰ্ণ হোৱা উল্লেখযোগ্য বিষয়, ঐশ্বৰিক নিয়ম, আৰু নিৰ্দেশনা তলত দিয়া ধৰণে তালিকাভুক্ত কৰিব পাৰি:-
২১৪ সতৰ্কবাণী আয়াত
"আৰু সকীয়াই দিয়া হে মহম্মদ, আপোনাৰ ঘনিষ্ঠ আত্মীয়।"
ব্যাখ্যা
২৬ নং ছূৰাৰ ভেটিটো হ’ল যে মক্কাৰ কাফিৰসকলে মুহাম্মাদে দিয়া ইছলামৰ বাৰ্তাক স্বীকাৰ কৰিবলৈ অহৰহ অস্বীকাৰ কৰিছিল, তেওঁলোকে কৈছিল যে তেওঁ নবীত্বৰ দাবীৰ সমৰ্থনত প্ৰমাণ আগবঢ়োৱা নাছিল। তেওঁলোকে তেওঁক কবি বা যাদুকৰ বুলি চিহ্নিত কৰিছিল, তেওঁৰ বাৰ্তাক উপহাস কৰিছিল আৰু তেওঁৰ মিছনক হেয়জ্ঞান কৰিছিল। এই পৰিস্থিতিয়ে মুহাম্মাদ বাবে অবিশ্বাস্য যন্ত্ৰণা আৰু হতাশাৰ সৃষ্টি কৰিছিল।
ছূৰাটোৰ আৰম্ভণিতে মুহাম্মাদ প্ৰতি উত্থানশীল বক্তব্যৰে অনুমান কৰা হৈছে,
এই বক্তৃতাৰ পিছত ১৯১ আয়াতলৈকে একেটা বিষয়কে ধাৰাবাহিকভাৱে প্ৰৱৰ্তন কৰা হৈছে, আৰু কোৱা হৈছে:
আশ-শু’আৰাৰ বিষয়ে হাদিছ
কোৰআনৰ প্ৰথম আৰু প্ৰধান ব্যাখ্যা/তাফছিৰ মুহাম্মাদৰ হাদিছত পোৱা যায়। হাদিছ (حديث) আক্ষৰিক অৰ্থত "বক্তৃতা" বা "ৰিপৰ্ট", অৰ্থাৎ ইছনাদৰ দ্বাৰা বৈধ মুহাম্মাদ এটা লিপিবদ্ধ বাক্য বা পৰম্পৰা; ছিৰা ৰাছুল আল্লাহৰ লগত এইবোৰে চুন্নাহক সামৰি লয় আৰু শ্বৰীয়ত অৱতীৰ্ণ কৰে। আইশাৰ মতে, হজৰত মুহাম্মাদ জীৱন আছিল কোৰআনৰ ব্যৱহাৰিক ৰূপায়ণ।   গতিকে হাদিছত ছূৰা এখনৰ কথা উল্লেখ কৰিলে সেই বিশেষ ছূৰাটোৰ গুৰুত্ব নিৰ্দিষ্ট দিশৰ পৰা উন্নীত হয়।
তথ্য সংগ্ৰহ
শ্ৰেণী:কোৰআন শ্ৰেণী:আল-কোৰআনৰ ছূৰাসমূহ শ্ৰেণী:ইছলাম ধৰ্ম শ্ৰেণী:ছূৰা শ্ৰেণী:মক্কান ছূৰা
অসমৰ স্তন্যপায়ী প্ৰাণীসমূহৰ তালিকা
শ্ৰেণী:অসম সম্পৰ্কীয় তালিকা *
ডি. ৱাই. ৩৬৫
ডি.ৱাই.৩৬৫ (DY 365)হৈছে উত্তৰ-পূব ভাৰতৰ এক ব্যক্তিগত দূৰদৰ্শন কেন্দ্ৰ । ইয়াৰ গৰাকী হৈছে গুৱাহাটীৰ ব্ৰহ্মপুত্ৰ টেলি প্ৰডাকচনচ্ প্ৰাইভেট লিমিটেড। এই চেনেলত মুখ্যত: অসমীয়া ভাষাত বাতৰিৰ উপৰিও সংগীতৰ অনুষ্ঠান, বিনোদন, চলচ্চিত্ৰ, ধাৰাবাহিক আদি পৰিৱেশন কৰা হয়। ২০০৮ চনৰ ৩০ অক্টোবৰত এই চেনেলটোৰ প্ৰতিষ্ঠা কৰা হৈছিল ।
বাহ্যিক সংযোগ
শ্ৰেণী:দূৰদৰ্শন কেন্দ্ৰ
যমুনামুখ
যমুনামুখ ( হৈছে অসমৰ হোজাই জিলাৰ এখন গাঁও। যমুনা নদীৰ পাৰত অৱস্থিত কাৰণে গাঁওখনৰ নাম যমুনামুখ হৈছে। জনসংখ্যা প্ৰধানকৈ মুছলমান যদিও ইয়াত উল্লেখযোগ্য হিন্দু সম্প্ৰদায়ো আছে। যমুনামুখত মছজিদ, মন্দিৰ, আদিকে ধৰি কেইবাটাও পূজাস্থলী আছে।
যমুনামুখৰ পথ আৰু ৰে’লপথেৰে অসম তথা ভাৰতৰ অন্যান্য প্ৰান্তৰ সৈতে সুসংযোগ। নিকটতম বিমানবন্দৰ গুৱাহাটীত, যিটো প্ৰায় ১৪০ কিলোমিটাৰ দূৰত।
অৰ্নমাই বৰা হত্যাকাণ্ড
যমুনামুখতে অৰ্ণমাই বৰা হত্যাকাণ্ড সংঘটিত হৈছিল। অৰ্ণমাই বৰা হোজাই জিলাৰ যমুনামুখ চহৰত বাস কৰিছিল ৫৫ বছৰীয়া বৃদ্ধা। সামাজিক কাম আৰু দান-বৰঙণিৰ বাবে পৰিচিত সমাজৰ এগৰাকী মহিলা আছিল।
তদন্তৰ সময়ত এই হত্যাকাণ্ডৰ আঁৰৰ উদ্দেশ্য আছিল ডকাইতি বুলি জানিব পৰা গৈছে। অৰ্ণমাই বৰাৰ ঘৰত লুটপাত কৰাৰ পৰিকল্পনা কৰি চুৰি কৰাৰ উদ্দেশ্যেৰে প্ৰৱেশ কৰিছিল অভিযুক্তই। কিন্তু তেওঁ বাধা দিওঁতে অপৰাধীয়ে তেওঁক ডিঙি চেপি হত্যা কৰা বুলি অভিযোগ উঠিছে।
এই গোচৰটোৱে ৰাজ্যখনত ব্যাপক চৰ্চা লাভ কৰিছিল, আৰু আনক সহায়ৰ বাবে নিজৰ জীৱন উৎসৰ্গা কৰা এগৰাকী মহিলাৰ নিৰ্মম হত্যাকাণ্ডক লৈ মানুহে ক্ষোভ প্ৰকাশ কৰিছিল। আৰক্ষীয়ে সন্দেহযুক্ত লোকক গ্ৰেপ্তাৰ কৰি ন্যায়ালয়ৰ কাষ চাপিছিল।
তথ্য সংগ্ৰহ
শ্ৰেণী:অসমৰ গাঁও
স্বায়ত্ব শাসিত জিলা (লোকসভা সমষ্টি)
স্বায়ত্ব শাসিত জিলা লোকসভা সমষ্টি (Autonomous District Lok Sabha constituency) অসমৰ ১৪টা লোক সভা সমষ্টিৰ ভিতৰত এটা। এই সমষ্টিটো অনুসূচিত জনজাতিৰ প্ৰাৰ্থীৰ বাবে সংৰক্ষিত।
বিধানসভাৰ সমষ্টিসমূহ
স্বায়ত্ব শাসিত জিলা লোকসভা সমষ্টিত তলত উল্লেখিত বিধান সভা সমষ্টিসমূহ আছে :
লোকসভাৰ সদস্যসকল
আৰম্ভণিৰেপৰা বৰ্তমানলৈ স্বায়ত্ব শাসিত জিলা লোকসভা সমষ্টিক প্ৰতিনিধিত্ব কৰা সদস্যসকলৰ নাম তলত উল্লেখ কৰা হ'ল।
তথ্য সংগ্ৰহ
শ্ৰেণী:অসমৰ লোক সভাৰ সমষ্টি
টাইফইড
এই ৰোগৰ কাৰক অন্ত্ৰ আৰু তেজত উপজা ছাল্‌ম'নেলা টাইফি বেক্টেৰিয়া। সংক্ৰমিত ৰোগৰ মলৰে দূষিত পানী বা খুৱাবস্তু গ্ৰহণ কৰিলে এই ৰোগ বিয়পে। নিম্নমানৰ অনাময় ব্যৱস্থা আৰু স্বাস্থ্য বিধি সংশয়ৰ কাৰণ। উন্নয়নশীল দেশলৈ যাত্ৰা কৰা লোকৰো ৰোগৰ আশংকা থাকে। কেৱল মানুহৰহে টাইফ‌ইড সংক্ৰমণ হয়। বেক্টেৰিয়া কাল্‌চাৰ বা তেজ, মল, আৰু হাড় মজ্জাত বেক্টেৰিয়াবিধৰ ডি এন এ ধৰা পেলাই ৰোগনিৰ্ণয় কৰা হয়। বেক্টেৰিয়াবিধৰ কাল্‌চাৰ কৰাটো অলপ টান। হাড় মজ্জাৰ পৰীক্ষা সকলোতকৈ সঠিক। আন কেইবাটাও সংক্ৰামক ৰোগৰ সৈতে লক্ষণবোৰৰ মিল আছে।
২০১৫ চনৰ তথ্য অনুসৰি বিশ্বত এনে ৰোগীৰ সংখ্যা ১.২৫ কোটি। ভাৰততে ৰোগীৰ সংখ্যা সৰ্বাধিক। ডাঙৰতকৈ শিশুসকল বেছিকৈ আক্ৰান্ত হয়। ১৯৪০ৰ দশকত উৎকৃষ্ট অনাময় আৰু প্ৰতিজৈৱিকৰ ব্যৱহাৰৰ ফলত উন্নত দেশবোৰত টাইফ‌ইডৰ প্ৰাবল্য কমি আহে। ২০১৫ চনত বিশ্বজুৰি প্ৰায় ১,৪৯,০০০ গৰাকী ৰোগীৰ মৃত্যু হৈছিল। ১৯৯০ চনত এই সংখ্যা আছিল প্ৰায় ১,৮১,০০০। চিকিৎস অবিহনে ২০% পৰ্যন্ত ৰোগীৰ মৃত্যুৰ আশংকা থাকে। চিকিৎসা গ্ৰহণ কৰিলে এই হাৰ প্ৰয় ১ ৰ পৰা ৪%।  টাইফ‌ইড শব্দটোৰ অৰ্থ "টাইফাছৰ নিচিনা" কাৰণ দুয়োবিধ ৰোগৰে লক্ষণবিলাক একেই।
বাহ্যিক সংযোগ
শ্ৰেণী:পানীৰ পৰা হোৱা ৰোগ শ্ৰেণী:সংক্ৰামক ৰোগ শ্ৰেণী:টাইফ‌ইড জ্বৰ
গুগল মেপ
গুগল মেপ (Google Maps) হৈছে গুগলে বিকশিত এক ৱেব মেপিং সেৱা। ই উপগ্ৰহৰ ছবি, এয়াৰিয়েল ফ'টোগ্ৰাফী, ষ্ট্ৰীট মেপ, ৩৬০° ইণ্টাৰেক্টিভ পেনোৰামিক দৃশ্য ৰাজপথৰ (ষ্ট্ৰীট ভিউ), বাস্তৱ সময়ৰ ট্ৰেফিক পৰিস্থিতি, আৰু পথ পৰিবহণৰ বাবে পথ পৰিকল্পনা প্ৰদান কৰে। ২০২০ চনত, গুগল মেপবোৰ প্ৰতি মাহে ১০০ কোটিৰো অধিক লোকে ব্যৱহাৰ কৰিছিল।
গুগল মেপচ য'ত ২ প্ৰযুক্তিত চি++ ডেস্কটপ প্ৰ'গ্ৰাম হিচাপে আৰম্ভ হৈছিল। ২০০৪ চনৰ অক্টোবৰ মাৰ্কমাৰ্ছত, কোম্পানীটো গুগলে অধিগ্ৰহণ কৰিছিল, যি ইয়াক ৱেব এপ্লিকেচনলৈ ৰূপান্তৰ কৰিছিল। এটা জিঅ'স্পিকেল ডাটা ভিজুৱেলাইজেন্স কোম্পানী আৰু এক বাস্তৱ সময়ৰ ট্ৰেফিক এনালাইজাৰ অতিৰিক্ত অধিগ্ৰহণৰ পিছত, ফেব্ৰুৱাৰী ২০০৫-ত গুগল মেপ আৰম্ভ কৰা হৈছিল। সেৱাৰ সন্মুখৰ শেষত জাভাস্ক্ৰিপ্ট, এক্সএমএল, আৰু Ajax ব্যৱহাৰ কৰে। গুগল মেপে এক এপিআই প্ৰদান কৰে যি মেপবোৰ তৃতীয় পক্ষৰ ৱেবছাইটত অন্তৰ্ভুক্ত কৰিব দিয়ে, আৰু বিশ্বৰ অজস্ৰ দেশত ব্যৱসায় আৰু অন্যান্য সংগঠনৰ বাবে এক লোকক প্ৰদান কৰে। গুগল মেপ মেকাৰে ব্যৱহাৰকাৰীসকলক সহযোগিতাৰে সম্পূৰ্ণ ভাৱে সেৱাটোৰ মেপিং সম্প্ৰসাৰিত আৰু আপডেট কৰাৰ অনুমতি দিছিল কিন্তু মাৰ্চ ২০১৭ ৰ পৰা বন্ধ কৰা হৈছিল। অৱশ্যে, গুগল মেপছলৈ ক্ৰ'ডউৎস কৰা অৱদান বন্ধ কৰা হোৱা নাছিল কিয়নো কোম্পানীয়ে ঘোষণা কৰিলে যে সেই সুবিধাবোৰ গুগল লোকেল গাইড প্ৰ'গ্ৰামলৈ স্থানান্তৰ কৰা হ'ব।
গুগল মেপৰ উপগ্ৰহ দৰ্শন হৈছে এক "টপ-ডাউন" বা পক্ষী-চকুৰ দৃশ্য; চহৰৰ বেছিভাগ উচ্চ-ৰিজলুশ্বন ছবি হৈছে বিমানৰ পৰা ৮০০-১,৫০০ ফুট (২৪০-৪৬০ মিটাৰ), উৰণ কৰা বিমানৰ পৰা লোৱা এয়াৰনেলী ছবি, আনহাতে আন বেছিভাগ ছবি উপগ্ৰহৰ পৰা। উপলব্ধ উপগ্ৰহ ছবিৰ বেছিভাগ তিনি বছৰৰ অধিক পুৰণি নহয় আৰু ইয়াক নিয়মীয়া আধাৰত আপডেট কৰা হয়। গুগল মেপছে আগতে মাৰ্কেটৰ প্ৰক্ষেপণৰ এক প্ৰকাৰ ব্যৱহাৰ কৰিছিল, আৰু সেয়েহে মেৰুৰ চাৰিওফালে সঠিকভাৱে ক্ষেত্ৰ প্ৰদৰ্শন কৰিব নোৱাৰিলে। আগষ্ট ২০১৮-ত, ৩ ডি গ্ৰ'ব দেখুৱাবলৈ গুগল মেপৰ ডেস্কটপ সংস্কৰণ আপডেট কৰা হৈছিল। ছেটিংছত ২ ডি মেপলৈ সলনি কৰাটো এতিয়াও সম্ভৱ।
এণ্ড্ৰইড আৰু আইওএছ ডিভাইচৰ বাবে গুগল মেপে ছেপ্টেম্বৰ ২০০৮-ত মুকলি কৰা হৈছিল আৰু ইয়াত উৎসৰ্গিত পাৰ্কিং সহায়ৰ সুবিধাৰ সৈতে জিপিএছ টাৰ্ণ-বাই-টাৰ্ণ নেভিগেশ্বন আছে। ২০১৩ চনৰ আগষ্টত, স্মাৰ্টফোনৰ বাবে ই বিশ্বৰ আটাইতকৈ জনপ্ৰিয় এপ্প হ'বলৈ সংগ্ৰহ কৰা হৈছিল, যাৰ ৫৪% ৰো অধিক বিশ্বব্যাপী স্মাৰ্টফোন মালিকে ইয়াক কমেও এবাৰ ব্যৱহাৰ কৰিছিল।
২০১২ চনত, গুগলে মেপিংত পোনপটীয়াকৈ ৭,১০০ ৰো অধিক কৰ্মচাৰী আৰু ঠিকাদাৰৰ কাম কৰা বুলি প্ৰকাশ কৰিছিল।
মে ২০১৭-ত, এপ্পটোৱে এণ্ড্ৰইডত ২০০ কোটি ব্যৱহাৰকাৰী আছে বুলি জানিব পৰা গৈছে, লগতে ইউটিউব, ক্ৰোম, জিমেইল, সন্ধান, আৰু গুগল প্লে, গুগল মেপসহ আন কেইবাটাও গুগল সেৱা ১০০ কোটিৰ অধিক মাহিলী ব্যৱহাৰকাৰীৰ ওচৰলৈ গৈছে।
অধিগ্ৰহণসমূহ
গুগল মেপছে প্ৰথমে চিডনী ভিত্তিক কোম্পানী য'ত ২ প্ৰযুক্তিত দুজন ডেনিছ ভাত্ৰী লাৰ্চ আৰু জেন্স ইলষ্ট্ৰুপ ৰাচমাচছেন আৰু নোৱেল গৰ্ডন আৰু ষ্টিফেন মা-ৰ দ্বাৰা ডিজাইন কৰা চি++ প্ৰ'গ্ৰাম হিচাপে আৰম্ভ হৈছিল। ইয়াক প্ৰথমে ব্যৱহাৰকাৰীসকলে পৃথকে ডাউনলোড কৰিবলৈ প্ৰস্তুত কৰা হৈছিল, কিন্তু কোম্পানীটোৱে পিছত বিতৰণৰ পদ্ধতি সলনি কৰি গুগল ব্যৱস্থাপনালৈ এক বিশুদ্ধ ৱেব-আধাৰিত সামগ্ৰীৰ বাবে ধাৰণাটো প্ৰচেষ্টা কৰিছিল। ২০০৪ চনৰ অক্টোবৰ মাৰ্কমাৰ্ছত, কোম্পানীটো গুগল ইনক-ৰ দ্বাৰা অধিগ্ৰহণ কৰা হৈছিল। য'ত ই ৱেব এপ্লিকেচন গুগল মেপলৈ ৰূপান্তৰিত হৈছিল। একে মাহত, গুগলে এক প্ৰাথমিক ডাটা দৃশ্যমান কোম্পানী (চিআইএ-ৰ পৰা বিনিয়োগৰ সৈতে) কীহল অধিগ্ৰহণ কৰে, যাৰ মাৰ্কি এপ্লিকেচন চ্যুইট, আৰ্থ ভিউৰ, ২০০৫ চনত অতি সফল গুগল আৰ্থ এপ্লিকেচন হিচাপে উদ্ভৱ হৈছিল আনহাতে ইয়াৰ মূল প্ৰযুক্তিৰ অন্যান্য দিশবোৰ গুগল মেপছত একত্ৰিত কৰা হৈছিল। ২০০৪ চনৰ ছেপ্টেম্বৰত, গুগলে এটা কোম্পানী ZipDash অধিগ্ৰহণ কৰে যি বাস্তৱসময়ৰ ট্ৰেফিক বিশ্লেষণ প্ৰদান কৰিছিল।
২০০৫–২০১০
গুগল মেপছৰ আৰম্ভণিত প্ৰথমে ৮ ফেব্ৰুৱাৰী, ২০০৫ত গুগল ব্লগত ঘোষণা কৰা হৈছিল।
২০০৫ চনৰ ছেপ্টেম্বৰত, হেৰিকেন কেটৰিনাৰ পিছত, গুগল মেপছে নিউ অৰলেন্সৰ ইয়াৰ উপগ্ৰহচিত্ৰ দ্ৰুতভাৱে আপডেট কৰে যাতে ব্যৱহাৰকাৰীসকলে সেই চহৰৰ বিভিন্ন স্থানত বাঢ়ি অহা ৰ পৰিমাণ চাবলৈ সুবিধ পায়। left|thumb|106x106px|মূল গুগল মেপআইকন ২০০৭ চনৰ ২৮ নৱেম্বৰত, গুগল মেপছ ম'বাইলৰ বাবে ২.০ মুকলি কৰা হয়। ইয়াত "মোৰ অৱস্থান" সুবিধা এটাৰ বিটা সংস্কৰণ আছে, যি নিকটতম ৱায়াৰলেচ নেটৱৰ্ক আৰু চেল ছাইট নিৰ্ধাৰণ কৰি উপলব্ধ হ'লে ম'বাইল ডিভাইচৰ জিপিএছ / সহায়কৰা জিপিএছ অৱস্থান ব্যৱহাৰ কৰে।  ছফ্টৱেৰে জ্ঞাত ৱায়াৰলেচ নেটৱৰ্ক আৰু ছাইটৰ ডাটাবেচ ব্যৱহাৰ কৰি কোষ কেন্দ্ৰৰ অৱস্থান দেখে।  চেল ট্ৰান্সমিটাৰৰ পৰা বিভিন্ন সংকেত শক্তি ক'লা কৰি আৰু তাৰ পিছত সেইবোৰৰ অৱস্থান সম্পত্তি ব্যৱহাৰ কৰি (ডাটাবেচৰ পৰা আহৰণ কৰা), মোৰ অৱস্থানে ব্যৱহাৰকাৰীৰ বৰ্তমানৰ অৱস্থান নিৰ্ধাৰণ কৰে।
২০০৮ চনৰ ২৩ ছেপ্টেম্বৰত, প্ৰথম বাণিজ্যিক এণ্ড্ৰইড ডিভাইচৰ ঘোষণাৰ সৈতে, গুগলে ঘোষণা কৰে যে ইয়াৰ এণ্ড্ৰইড অপাৰেটিং চিষ্টেমৰ বাবে এটা গুগল মেপ এপ মুকলি কৰা হৈছে।
২০০৯ চনৰ অক্টোবৰ মাহত, গুগলে টেলি এটলাছক মেপৰ আমেৰিকান সংস্কৰণত ভূ-স্থানিক ডাটাৰ প্ৰাথমিক যোগানকৰ্তা হিচাপে প্ৰতিস্থাপন কৰে আৰু তেওঁলোকৰ নিজৰ তথ্য ব্যৱহাৰ কৰিছিল।
২০১১–২০১৫
২০১১ চনৰ ১৯ এপ্ৰিলত, মেপ মেকাৰক গুগল মেপৰ আমেৰিকান সংস্কৰণত যোগ কৰা হৈছিল, যি যিকোনো দৰ্শকে গুগল মেপবোৰ সম্পাদনা আৰু পৰিৱৰ্তন যোগ দিব পাৰে। ই গুগলক ডিজিটেল মেপ ডাটা কোম্পানীবোৰে অধিক সঘন আপডেট মুকলি কৰাৰ বাবে অপেক্ষা কৰাৰ সলনি প্ৰায় বাস্তৱ সময়ত স্থানীয় মেপ আপডেট প্ৰদান কৰে। left|thumb|93x93px|২০২০ চনলৈকে ব্যৱহৃত আইকন ৩১ জানুৱাৰী, ২০১২ তাৰিখে, গুগলে ইয়াৰ মেপসমূহ বিনামূলীয়াকৈ আগবঢ়োৱা বাবে, ইয়াৰ গুগল মেপছ এপ্লিকেচনৰ প্ৰভাৱশালী স্থিতিৰ উৎপীজাৰ বাবে দোষী বুলি দোষী হৈছিল আৰু আদালতে এটা ফৰাচী মেপিং কোম্পানী বটিন কাৰ্টোগ্ৰাফৰক জৰিমনা আৰু ক্ষতি পৰিশোধ কৰিবলৈ আদেশ দিছিল। এই আদেশ টো আপীল ৰখা হৈছিল।
জুন ২০১২ ত, গুগলে কেনেল আৰু ৰিভাৰ ট্ৰাষ্টৰ সৈতে অংশীদাৰীত্বত ব্ৰিটেইনৰ নদী আৰু খালমেণ্ট কৰা আৰম্ভ কৰে। কোম্পানীটোৱে কৈছে যে ইউ কে-ৰ ২,০০০ মাইল নদীপথৰ সৈতে লক, ব্ৰীজ আৰু টোপথ অন্তৰ্ভুক্ত কৰা ব্যৱহাৰকাৰীসকলক ভ্ৰমণৰ পৰিকল্পনা কৰাৰ বাবে ই বছৰত কাৰ্য্যসূচীটো আপডেট কৰিব। thumb|পোলেণ্ডৰ স্জকচেচিন চহৰৰ কেন্দ্ৰত গুগল মেপছ পিনৰ আকাৰৰ এটা স্মাৰক ছেপ্টেম্বৰ ২০১২-ত, এপলে ইয়াক ছেপ্টেম্বৰ ২০১২-ত ম'বাইল অপাৰেটিং চিষ্টেম সংস্কৰণ iOS 6-ৰ ডিফল্ট স্থাপনৰ পৰা আঁতৰ কৰাৰ পিছত, এপ্প ষ্টোৰত গুগল মেপছ এপ্লিকেচন পৃথকে উপলব্ধ কৰা হৈছিল।
২০১৩ চনৰ ২৯ জানুৱাৰীত, উত্তৰ কোৰিয়াৰ মানচিত্ৰ অন্তৰ্ভুক্ত কৰিবলৈ গুগল মেপসমূহ আপডেট কৰা হৈছিল। ২০১৩ চনৰ মে'ৰ তথ্য অনুসৰি, গুগল মেপছে পালেষ্টইনক এখন দেশ হিচাপে স্বীকৃতি দিয়ে, পালেষ্টইন অঞ্চললৈ পুনৰ নিৰ্দেশনা কৰাৰ সলনি।
২০১৩ চনৰ আগষ্টত, গুগল মেপছে ৱিকিপিডিয়া লেয়াৰ আঁতৰ কৰে, যি ৱিকিপিডিয়া জিঅ'কোড ব্যৱহাৰ কৰি গুগল মেপত দেখুওৱা অৱস্থানসমূহৰ বিষয়ে ৱিকিপিডিয়া সমলৰ লিংক প্ৰদান কৰিছিল।
২০১৪ চনৰ ১২ এপ্ৰিলত, ২০১৪ ক্ৰিমিয়ান সংকট প্ৰতিফলিত কৰিবলৈ গুগল মেপছ আপডেট কৰা হৈছিল। ক্ৰিমেয়াক ৰাছিয়াত ক্ৰিমা প্ৰজাতন্ত্ৰ আৰু ক্ৰিমায়া ৰ স্য়তব্য গণৰাজ্য হিচাপে দেখুওৱা হৈছে। আন সকলো সংস্কৰণে এক বিন্দুত বিতৰ্কিত সীমা দেখুৱায়।
এপ্ৰিল ২০১৫ ত, পাকিস্তানী চহৰ ৰাৱলপিণ্ডিৰ ওচৰত এক মানচিত্ৰত, এপ'ল লোগোত প্ৰস্ৰাৱ কৰা এণ্ড্ৰইড লোগোৰ ছবি মেকাৰৰ যোগেৰে যোগ কৰা হৈছিল আৰু গুগল মেপছত দেখা গ'ল। এই ভঙাটো সোনকালে আঁতৰোৱা হৈছিল আৰু গুগলে ৰাজহুৱাভাৱে ক্ষমা বিচাৰিছিল। অৱশ্যে, ইয়াৰ ফলত, মেপ মেকাৰত গুগল ব্যৱহাৰকাৰী ৰক্ষণাবেক্ষণ অক্ষম কৰে, আৰু ১২ মে'ত, সম্পাদনাৰ অনুমোদিত আৰু লণ্ডভণ্ড হোৱা পৰিহাৰ কৰাৰ বাবে এক নতুন নীতি তৈয়াৰ নকৰালৈকে অক্ষম কৰে।
২৯ এপ্ৰিল, ২০১৫-ত, ক্লাছিক গুগল মেপৰ ব্যৱহাৰকাৰীসকলক ইণ্টাৰফেচৰ পৰা আঁতৰাব পৰা বিকল্পৰ সৈতে নতুন গুগল মেপলৈ আগবঢ়োৱা হৈছিল।
২০১৫ চনৰ ১৪ জুলাইত, ফেইণ্টাৰত ফিনিছৰ পৰা আবেদন কৰাৰ পিছত স্কাৰবৰো শ্বলৰ বাবে চীনা নাম আঁতৰায় Change.org।
২০১৬–২০১৮
২৭ জুন, ২০১৬-ত, গুগলে লাণ্ডাছট ৮-ৰ পৰা উৎস কৰা নতুন উপগ্ৰহ চিত্ৰটো আৰম্ভ কৰিছিল, য'ত নতুন তথ্যৰ ৭০০ ট্ৰিলিয়নৰ অধিক পিক্সেল আছে। ছেপ্টেম্বৰ ২০১৬-ত, গুগল মেপে মেপিং এনালেটিকচ ষ্টাৰ্টআপ আৰবান ইঞ্জিন প্ৰাপ্ত কৰিছিল।